title: Nukkavyökääpä

text: Nukkavyökääpä ("Trametes pubescens") on vyökääpien sukuun kuuluva laji. Se ei ole myrkyllinen, mutta ei myöskään hyvä ruokasieni.


title: Nukkavyökääpä

text: Nukkavyökäävän pinta on nukkainen. Se muistuttaa karvavyökääpää, mutta sen karvat ovat lyhyempiä ja sen pillikerros pysyy valkoisena vanhanakin.


title: Nukkavyökääpä

text: Nukkavyökääpää esiintyy koivumetsissä ja lepikoissa.


title: William Sheldon

text: William Sheldon (1898–1977) oli yhdysvaltalainen psykologi. Hän loi opiskelijoiden alastonkuvien perusteella persoonallisuustyyppijärjestelmän, joka perustui ihmisen fyysiseen olemukseen. Kukin tyyppi edusti tietynlaista persoonallisuutta ja käyttäytymistä ja asettui sosiaalisessa hierarkiassa tiettyyn asemaan. Nykytutkijat suhtautuvat torjuvasti hänen tutkimustuloksiinsa.


title: Dan

text: Dan on alkuperältään heprealainen miehen etunimi. Nimi käsitetään usein lyhentymäksi Danielista, mutta se esiintyi jo Raamatun aikaan myös itsenäisenä nimenä. Raamatussa Dan (vuoden 1933 raamatunsuomennoksessa "Daan") oli yksi patriarkka Jaakobin pojista. sekä myös hänestä polveutuvaksi katsottu Israelin heimo. Nimi merkitsee: "Hän on tuominnut."


title: Dan

text: Suomessa nimi Dan on 1900-luvun alusta vuoden 2009 loppuun mennessä annettu 1 797 miehelle ja 48 naiselle.


title: Dokumentaatio

text: Dokumentaatioksi kutsutaan traditiota, joka yhdessä kirjastotieteen kanssa loi pohjan informaatiotutkimuksen kehittymiselle. Dokumentaatio pyrkii analysoimaan, tallentamaan ja hakemaan tietoa kaikissa muodoissaan. Se pyrkii myös mahdollisimman tehokkaasti ja aktiivisesti saattamaan tietoa käyttäjille. Vaikka termi dokumentaatio on periaatteessa vielä käytössä, on "informaatio" pitkälti korvannut sen.


title: Dokumentaatio

text: Dokumentaation kehittäjinä pidetään belgialaisia Paul Otlet'ta (1868-1943) ja Henri La Fontainea (1854-1943). Vielä yleisemmin dokumentaatio liitetään Otlet'n nimeen.


title: Dokumentaatio

text: Termi documentation esiintyi jo ennalta englantilaisessa ja ranskalaisessa lakikielessä, mutta Otlet laajensi dokumentaation sisällön kattamaan kaikki informaation kantajat. Ajatuksensa Otlet kokosi laajaan teokseensa Traité de documentation (1934), jossa hän muun muassa ennakoi nykyisiä tietoverkkoja.


title: Dokumentaatio

text: Vuonna 1893 Otlet ja La Fontaine perustivat kansainvälisen bibliografisen instituutin, joka myöhemmin vuonna 1931 sai uuden nimen Institut International de Documentation (IID). Sen alkuperäisenä tehtävänä oli tiivistelmälehtien toimittaminen ja kirjallisuusviiteiden kerääminen kortistoon. Myöhemmin vuonna 1938 instituutti uudelleennimettiin ja siitä tuli Fédération Internationale de Documentation (FID). Järjestö toimi vuoteen 2002 asti, jolloin se sulautui vararikon tehtyään kansainväliseen kirjastoseurojen liittoon IFLA:an.


title: Dokumentaatio

text: Yksi Otlet'n ja La Fontainen projekteista oli Melvil Deweyn kymmenluokitusjärjestelmän kehittäminen uudenlaiseksi yleismaailmalliseksi luokituskaavaksi. Heitä miellytti kymmenluokittelun joustavuus, joten he pyysivät Deweylta luvan kääntää sen ranskaksi ja kehittää sitä yhä pidemmälle. Yhteistyön tuloksena syntynyt yleinen luokitusjärjestelmä sai nimen Universal Decimal Classification (UDC), ja se on edelleen käytössä kirjastoissa ympäri maailman. Suomessa luokitus tunnetaan lyhenteellä UDK, joka tulee sen saksankielisestä nimestä Universale Dezimale Klassifikation.


title: Dokumentaatio

text: Dokumentaation määritelmä kapeni 1930-40 luvuilla. Silloin se kattoi menetelmät, joiden avulla on mahdollista käyttää tietyn erikoisalan kirjallisuutta tehokkaasti. Teknisiä keksintöjä välineinään käyttävät liikeyritykset alkoivat hyödyntää dokumentaation tarjoamia menetelmiä. Myös kirjastojen palvelut alkoivat vaikuttaa dokumentaation rinnalla vanhanaikaisilta.


title: Dokumentaatio

text: Amerikassa kiinnostus dokumentaatioon heräsi maailmansotien välissä. Vuonna 1931 perustettiin American Documentation Institute (ADI) edistämään dokumentaatiosta kiinnostuneiden laitosten ja henkilöiden välistä yhteistoimintaa. Sen tavoitteina oli muun muassa muodostaa kirjastoista yhtenäinen järjestelmä ja perustaa mikrofilmiarkisto. 1930-luvulla puhuttiin mikromuotojen mahdollisuuksista korvata perinteiset kirjat kokonaan, ja pyrkimyksenä olikin saada kehitettyä julkaisujen tallentamista mikrofilmeille ja –korteille. Vuonna 1936 American Library Associationiin perustettiin mikrokuvauksen erikoisryhmä siitä kiinnostuneille.


title: Dokumentaatio

text: Dokumentaatio saapui Suomeen Ruotsin ja Saksan kautta. Ruotsissa perustettiin 1936 Tekniska litteratursällskapet edistämään dokumentaatiota. 1960-luvulla Ruotsissa käytettiin sekä termiä dokumentation ja litteraturtjänst. Suomen vastaavaksi termiksi vakiintui kirjallisuuspalvelu, joskin myös dokumentaatiota käytettiin sen rinnakkaisterminä.


title: Dokumentaatio

text: Kirjallisuuspalvelu käsitettiin kirjallisuuteen perustuvaksi selvitystyöksi, kirjallisuustutkimukseksi, vastakohtana omaan kehitystyöhön ja kokeisiin perustuvalle tutkimukselle. Kirjastotutkimus oli esivaihe, jolla haluttiin selvittää mitä aiemmin oli kirjoitettu. Kyse oli henkisen työn rationalisoinnista, tutkijan työn helpottamisesta ja päällekkäisen työn välttämisestä.


title: Dokumentaatio

text: Ensimmäinen kirjallisuuspalvelu Suomessa oli puunjalostusteollisuuden tutkimuslaitoksessa, Keskuslaboratorio – Centrallaboratoriumissa (KCL). Siellä dokumentaatiosta tuli yksi kirjaston palvelumuoto 1930-luvun jälkipuoliskolla. Käytännössä alalla työskentelivät koulutuksen saaneet kirjastoinsinöörit. Vaatimuksena alalle oli sekä erikoisalan itsensä että bibliografia-alan tuntemus.


title: Dokumentaatio

text: Dokumentaatio edistyi kun aikakauslehtiartikkelien sisältöjä alettiin seurata ja viitteitä dokumentoitiin irtolehtiluetteloon. Tällaisesta aikakauslehden indeksistä alkoi muotoutua dokumentaation perustyökalu.


title: Dokumentaatio

text: Alan aktiivisuuteen vetoamalla dokumentaation harrastajat erottivat sen passiivisista kirjastoista. Alalla työskentelevät informaatikot tekivät tiedon aktiivista analysointia, julkaisujen indeksointia ja tiedon tallennusta järjestelmiin, mahdollistaen näin kirjallisuushaut. He myös tiedottivat järjestelmien käyttäjille uusista julkaisuista.


title: Dokumentaatio

text: Dokumentaation kehittyminen Suomessa oli sidoksissa myös sotakorvausteollisuuden rakentumiseen. Toisen maailmansodan seurauksena Suomella oli valtavat sotakorvaukset maksettavanaan, ja koska maan ainoa teknillis-tieteellinen kirjasto oli tuhoutunut täydellisesti pommituksissa, vain harvalla oli sotakorvausteollisuuden luomiseen tarvittavia tietoja. Kun Teknillisen korkeakoulun kirjaston uudelleenrakentaminen pääsi vauhtiin vuonna 1945, samalla kävi selväksi, että sen rinnalle kaivattiin myös uuden teknis-tieteellisen tiedon hankintatoimintaa, jolla teknillinen tutkimus ja sen opetus saataisiin vastaamaan muualla tapahtunutta kehitystä. Tämä tiedonhankinta muotoutui dokumentaatioksi, ja sille oli tarvetta erityisesti 1950-luvulla, kun sotakorvausteollisuutta alettiin muuttaa normaaliolojen teolliseksi tuotannoksi.


title: Dokumentaatio

text: Dokumentaatio on terminä edelleen käytössä, mutta useissa tapauksissa "informaatio" on korvannut sen. Kuitenkin esimerkiksi Journal of Documentation -tiedejulkaisu käyttää sitä yhä nimessään. Toinen esimerkki termin säilyneestä käytöstä on Tromsøn yliopiston Institute of Documentation Science, jossa dokumentaatio on sisällytetty instituutin nimeen. American Documentation Institute muutti nimensä vuonna 1968, jolloin siitä tuli American Society for Information Science (ASIS). Tämä päätös oli yksi vahvimmista syistä siihen, että dokumentaation käsitteestä alettiin pikku hiljaa luopua ja se korvattiin informaatiotutkimuksella.


title: Vakanssimaksu

text: Vakanssimaksu eli "vakanssivero" oli Ruotsissa ja Suomessa peritty ruotujakolaitoksen aikainen korvaus. Se oli sotilasrasitusta vastaava maksu, joka piti maksaa, mikäli ruodussa ei ollut sotilasta. Maksu otettiin käyttöön, kun huomattava osa ruoduista oli 1700-luvulla ajoittain täyttämättä. Vakanssimaksulle tuli uutta käyttöä vuodesta 1809, kun Porvoon valtiopäivillä päätettiin hajottaa Suomen ruotuarmeija 50 vuodeksi. Sen korvaukseksi ruodun tuli maksaa Suomen hallituksen valvomaan sotilasrahastoon jalkaväen ruodulta 4 tynnyriä viljaa ja ratsutilalta noin 10 tynnyriä. Ruotuväki lakkautettiin lopullisesti vuonna 1885, mutta vakanssimaksuja kerättiin vuoteen 1889 saakka.


title: Origin (albumi)

text: Origin on saman nimisen death metal -yhtyeen eponyymi esikoisalbumi. Se julkaistiin vuonna 2000 levymerkillä Relapse Records.


title: Geneettinen kritiikki

text: Geneettinen kritiikki (ransk. critique génétique) on Ranskassa 1960‒1970-lukujen vaihteessa syntynyt tekstuaalitieteisiin kuuluva tutkimussuuntaus, joka tutkii tekstin kirjoitusprosesseja käyttämällä geneettistä eli teoksen tai keskeneräisen kirjoituksen kirjoitusprosessista säilynyttä aineistoa. Geneettinen kritiikki on kiinnostunut esimerkiksi teoksen luonnoksista, käsikirjoitusversioiden eroista ja niistä erilaisista teoksen toteutumattomista mahdollisuuksista, joista käsikirjoitukset usein todistavat. Nykyään geneettinen kritiikki on laaja sateenvarjokäsite, joka sisältää monenlaista kirjallisuudentutkimuksellista ja kielitieteellistä tutkimusta.


title: Ye Qiaobo

text: Ye Qiaobo (, s. 3. elokuuta 1964 Changchun) on kiinalainen pikaluistelija, olympiamitalisti ja sprinttimaailmanmestari.


title: Ye Qiaobo

text: Ye saavutti Albertvillen olympialaisissa 1992 hopeaa 500 metrillä ajalla 40,51 ja 1 000 metrillä ajalla 1.21,92. Lillehammerin olympialaisissa 1994 hän sai 1 000 metrillä pronssia ajalla 1.20,22 ja sijoittui 500 metrillä 13:nneksi.


title: Ye Qiaobo

text: Ye voitti sprinttimaailmanmestaruuden Oslossa 1992 pistein 167,260 ja Ikahossa 1993 pistein 165,925 . Lisäksi hän sai hopeaa Inzellissä 1991 ja sijoittui viidenneksi Calgaryssa 1994. Yleisluistelun MM-kilpailuissa hän oli parhaimmillaan kahdestoista 1993.


title: Ye Qiaobo

text: Ye voitti maailmancupissa 500 metrin kokonaiskilpailun kaudella 1992–1993 ja sijoittui toiseksi 1991–1992. 1 000 metrin cupissa hän oli toinen kaudella 1991–1992 ja kolmas 1992–1993. Hän voitti kaikkiaan 13 maailmancupin osakilpailua, sijoittui yhdeksän kertaa toiseksi ja kerran kolmanneksi.


title: Franziska Schenk

text: Franziska Michaela Schenk (s. 13. maaliskuuta 1974 Erfurt, Saksan demokraattinen tasavalta) on saksalainen pikaluistelija, olympiamitalisti ja sprinttiluistelun maailmanmestari. Hän edusti seuratasolla ESC Erfurtia.


title: Franziska Schenk

text: Schenk saavutti Lillehammerin olympialaisissa 1994 pronssia 500 metrillä ajalla 39,70 ja sijoittui 1 000 metrillä neljänneksi. Naganon olympialaisissa 1998 hän oli 500 metrillä neljäs ja keskeytti 1 000 metrillä.


title: Franziska Schenk

text: Schenk voitti sprinttimaailmanmestaruuden Hamarissa 1997 oltuaan nopein jokaisella matkalla. Hän sai sprintti-MM-kilpailuissa lisäksi pronssia 1995 ja 1996 sekä sijoittui neljänneksi 1998.


title: Franziska Schenk

text: Matkakohtaisissa MM-kilpailuissa Schenk sai pronssia 500 ja 1 000 metrillä 1997 sekä 1 000 metrillä 1998. Hän oli lisäksi 500 metrillä neljäs 1996 ja seitsemäs 1998.


title: Franziska Schenk

text: Hän voitti junioreiden yleisluistelun maailmanmestaruuden 1993.


title: Franziska Schenk

text: Schenk voitti 1 000 metrin maailmancupin kokonaiskilpailun kaudella 1996–1997 ja sijoittui toiseksi 1997–1998. 500 metrin cupissa hän oli toinen kaudella 1996–1997. Hän voitti kaikkiaan 11 maailmancupin osakilpailua, sijoittui 13 kertaa toiseksi ja 12 kertaa kolmanneksi.


title: Franziska Schenk

text: Opiskeltuaan saksan kieltä, elokuva- ja mediatiedettä ja tiedotusoppia Schenk aloitti moderaattorin työn ARD-kanavalla. Hän on kommentoinut pikaluistelua ARD- ja MDR-kanavilla vuodesta 1998 lähtien.


title: Heather Richardson-Bergsma

text: Heather Richardson-Bergsma (s. 20. maaliskuuta 1989 High Point, Pohjois-Carolina) on yhdysvaltalainen pikaluistelija, sprinttiluistelun ja 500 metrin maailmanmestari. Hän on pituudeltaan 178 cm.


title: Heather Richardson-Bergsma

text: Richardson voitti sprinttimaailmanmestaruuden Salt Lake Cityssä 2013 pistein 148,015. Hän sai MM-hopeaa Astanassa 2015, Soulissa 2016 ja Calgaryssa 2017 sekä pronssia Naganossa 2014 ja on sijoittunut sprintti-MM-kilpailuissa lisäksi neljänneksi 2011 ja kuudenneksi 2012. Yleisluistelun MM-kilpailuissa hän oli neljäs 2015.


title: Heather Richardson-Bergsma

text: Richardson voitti 500 metrin maailmanmestaruuden Heerenveenissä 2015 kahden luistelun yhteisajalla 75,333. Gangneungissa 2017 hän voitti kultaa 1 000 metrillä ajalla 1.13,94 ja 1 500 metrillä ajalla 1.54,08. Hän on saanut matkakohtaisissa MM-kilpailuissa myös 1 000 metrillä hopeaa Heerenveenissä 2015 ja Kolomnassa 2016 sekä pronssia Inzellissä 2011. 1 500 metrillä hän sai hopeaa 2016 ja pronssia 2015 sekä yhteislähdössä pronssia 2017. Hän on sijoittunut lisäksi neljänneksi 500 ja 1 000 metrillä 2012, viidenneksi 500 metrillä 2016, kuudenneksi 500 metrillä 2011 ja 1 000 metrillä 2013 sekä kahdeksanneksi 500 metrillä 2013 ja 2017.


title: Heather Richardson-Bergsma

text: Vancouverin olympialaisissa 2010 Richardson oli 500 metrillä kuudes ja 1 000 metrillä yhdeksäs. Sotšissa 2014 hän sijoittui 1 000 ja 1 500 metrillä seitsemänneksi ja 500 metrillä kahdeksanneksi. Pyeongchangissa 2018 hän saavutti pronssia joukkuetakaa-ajossa sekä sijottui kahdeksanneksi 1 000 ja 1 500 metrillä-


title: Heather Richardson-Bergsma

text: Hän voitti maailmancupin kokonaiskilpailun kausilla 2013–2014, 2014–2015 ja 2016–2017 sekä sijoittui toiseksi kaudella 2015–2016. 500 metrin lajicupin hän voitti kaudella 2015–2016, oli toinen kaudella 2013–2014 ja kolmas 2014–2015. 1 000 metrin lajicupin hän voitti kausilla 2010–2011, 2012–2013, 2013–2014 ja 2016–2017 sekä sijoittui toiseksi kausilla 2011–2012 ja 2015–2016. 1 500 metrin cupin hän voitti 2016–2017 sekä sijoittui toiseksi 2014–2015 ja 2015–2016. Hän on voittanut 34 maailmancupin osakilpailua, sijoittunut 30 kertaa toiseksi ja 21 kertaa kolmanneksi (kauden 2017–2018 loppuun mennessä).


title: Heather Richardson-Bergsma

text: Richardson luisteli sprinttiottelun maailmanennätyksen 147,735 pistettä Calgaryssa 19.–20. tammikuuta 2013 ja 500 metrin kahden lähdön yhteisaikojen maailmanennätyksen 74,190 Salt Lake Cityssä 28. joulukuuta 2013. Hän teki 1 000 metrin maailmanennätyksen 1.12,51 Calgaryssa 14. marraskuuta 2015 sekä 1 500 metrin ME:n 1.50,85 Salt Lake Cityssä 21. marraskuuta 2015.


title: Heather Richardson-Bergsma

text: Richardson on naimisissa pikaluistelija Jorrit Bergsman kanssa.


title: Deniz Aytekin

text: Deniz Aytekin (s. 21. heinäkuuta 1978 Nürnberg, Länsi-Saksa) on saksalainen jalkapalloerotuomari. Hän on toiminut kansainvälisenä tuomarina vuodesta 2011 alkaen.


title: Deniz Aytekin

text: Aytekin tuomaroi ensimmäisen ottelunsa Saksan korkeimmalla sarjatasolla Bundesliigassa 27. syyskuuta 2008, joka pelattiin Hertha Berlinin ja FC Energie Cottbusin välillä.


title: Deniz Aytekin

text: 1. huhtikuuta 2011 Aytekin oli tuomitsemassa pääsarjaottelua FC St. Paulin ja FC Schalke 04:n välillä, kunnes hänen avustava linjatuomarinsa Thorsten Schiffner tuomitsi kotijoukkue St. Paulin hyökkäyksen paitsioksi 89. peliminuutilla. Tästä tuohtuneena yksi kotijoukkueen kannattajista heitti Schiffneriä muovisella oluttuopilla. Tämän jälkeen Aytekin tuomitsi ottelun päättyneeksi hylkäyksellä vierasjoukkue Schalken voittoon numeroin 2–0. Lisäksi St. Pauli joutui rangaistuksena pelaamaan seuraavan kotiottelunsa tyhjille katsomoille.


title: Bang & Bonsomer

text: Bang & Bonsomer Group Ab (ennen vuotta 1993 erilliset Bang & Co Oy ja Bonsomer Ky) on suomalainen yritysryhmä, joka toimittaa raaka-aineita ja lisäaineita eri teollisuusalojen tarpeisiin. Suomen lisäksi yritys toimii Venäjällä, Baltian maissa, Ukrainassa, Kazakstanissa ja Valko-Venäjällä.


title: Bang & Bonsomer

text: Bang & Bonsomer on perustettu vuonna 1927. Yrityksen myynti oli 146 miljoonaa euroa vuonna 2012 ja henkilöstömäärä yli 200.


title: Bang & Bonsomer

text: Hans Bang (1892–1983) oli New Yorkin Brooklynissä syntynyt norjalaisen merimiespapin poika, joka valmistui Oslon Handelsgymnasiumista. Bangin isä tunsi kouluajoiltaan konsuli Alexander Gullichsenin ja järjesti tämän avulla pojalleen harjoittelupaikan Suomen Kotkaan Gutzeitin tehtaille 1912. Hans Bang viipyikin Kotkassa neljä vuotta ja yleni selluosaston kaupalliseksi johtajaksi.


title: Bang & Bonsomer

text: Hans Bang siirtyi 1916 Moskovaan norjalaisen Elektrokemisk A/S:n paikalliskonttoriin, mutta pakeni vallankumousta saman yrityksen edustajaksi ensin Espanjaan, sitten Italiaan ja lopulta synnyinkaupunkiinsa New Yorkiin. Vuonna 1927 hän kuitenkin palasi Suomeen ja perusti pian yrityksen nimellä Bang & Kumpp. O.Y. – Bang & C:o A.B. Vuonna 1981 nimi muutettiin Bang & Co Osakeyhtiöksi.


title: Bang & Bonsomer

text: Alkuvuosina Hans Bang toi Norjasta Suomen talkkia, rikkiä titaanioksidia erityisesti Suomen sellu- ja paperiteollisuuden tarpeisiin. 1930-luvun lama hellitettyä Bang & Co:n päämiehiin kuuluivat monet keskieurooppalaiset suuryritykset kuten Alais Froges & Camargue (myöhemmin Pechiney), Kuhlmann, Overpelt-Lommel, Propfe & Co sekä Cabot, joka oli maailman suurimpia mustan nokipigmentin valmistajia. Pigmenttiä käytetään muun muassa painomusteissa ja ajoneuvojen rengaskumissa. Cabot on yhä yksi Bang & Bonsomerin edustuksista.


title: Bang & Bonsomer

text: Talvisota sai Bangin siirtämään konttorinsa tilapäisesti Helsingistä Ouluun. Koska ulkomailta ei voinut tuoda tarpeeksi raaka-aineita, Bang perusti oman liimatehtaan Bangin Emulsio Oy vuonna 1939. Tämä ilmeisesti pelasti Bangin konkurssilta, koska sota oli hyydyttänyt tuontikaupan ja monet Bangin päämiehistä sijaitsivat vihollismaa Britanniassa. Sotien jälkeen Englannista sai taas tuoda, ja kysyntä piristyi sotakorvaustuotannon ansiosta.


title: Bang & Bonsomer

text: Bang & Co:n päätuotteiksi nousivat sotien jälkeen kaoliini, natriumsulfaatti, rikki, alumiinisulfaatti ja lasihiekka. Englantilaisen Imperial Chemical Industries -yhtiön (ICI) edustajana Bang oli kehittämässä suomalaista muoviteollisuutta. Bang & Co toi Suomeen muun muassa Perspex-akryylimuovia ja 1950-luvulla suosioon nousseen polyesterikangasmateriaalin teryleenin. Yhteistyö ICI:n kanssa päättyi 1967, kun englantilaisjätti perusti oman yhtiön Suomeen. Myös kaoliiniyhteistyö ECC-yhtiön kanssa päättyi samalla tavalla 1987, mutta saatiin jatkumaan 1995.


title: Bang & Bonsomer

text: 1960-luvulla Bang toi Suomeen hollantilaisia hartseja veneenrakentajien sekä maali- ja painoväriteollisuuden käyttöön. Raaka-aineiden ohella Bang alkoi toimittaa tuotantotekniikkaa. Englantilaisen David United -yrityksen kanssa Bang toimitti laitteet muun muassa Rautaruukin Raahen valssaamolle ja Nesteen vetykaasulaitokselle Porvoon Sköldvikiin.


title: Bang & Bonsomer

text: 1990-luvulla Bang & Co päätti pitkän pohdinnan jälkeen ja lama-ajan paineiden myötä suostua fuusioon K. J. Hertellin vuonna 1966 perustaman kemikaaliagentuurin Bonsomer Ky:n kanssa. Ylimääräiset rönsyt kuten laivatiivisteet ja nailontuotteet karsittiin, ja liiketoiminta jaettiin erikoiskemikaaleihin, peruskemikaaleihin, muoveihin ja pakkauksiin keskittyviin neljään ryhmään. Yritys päätti suuntautua voimakkaasti Venäjän ja muiden entisten Neuvostoliiton alueen maiden nopeasti kehittyviin markkinoihin. Bang & Bonsomerin keskittyessä raaka-aineisiin sen laitemaahantuonti eriytyi vuonna 2010 omaksi konserniin kuulumattomaksi yhtiöksi nimeltä BBTechnics Oy.


title: Bang & Bonsomer

text: Yrityksen hallituksen puheenjohtajina ovat toimineet ensin perustaja Hans Bang (1892–1983), hänen kuoltuaan poikansa Olaf Bang (1930–1990), sitten yhtiön palvelukseen 1969 tullut norjalainen Odd Sneen ja fuusion jälkeen enemmistöomistaja K. J. Hertell. Vuodesta 2010 hallituksen puheenjohtajana on toiminut Ralf Klärich ja toimitusjohtajana Mikko Teittinen.


title: Alkoholikaupan ammattiliitto ALV

text: Alkon Liikeväki ALV ry on Alkon myyjien edunvalvontajärjestö. Alkon Liikeväki ALV ry neuvottelee itse työehtosopimuksen Alkossa työskenteleville myyjille. Liitolla on oma edunvalvonta, jota tekevät käytännössä valtakunnallinen pääluottamusmies ja alueelliset luottamusmiehet.


title: Alkoholikaupan ammattiliitto ALV

text: Alkon Liikeväki ALV ry kuuluu itsenäisenä, valtakunnallisena osastona Palvelualojen ammattiliitto PAMiin.


title: Alkoholikaupan ammattiliitto ALV

text: Aikaisemmalta nimeltään ALV oli Alkoholikaupan Ammattiliitto ALV ry. Nimi vaihdettiin vuonna 2015.


title: Jodietaani

text: Jodietaani eli etyylijodidi (CHI) on etaanin jodattu johdannainen. Yhdistettä käytetään muun muassa orgaanisen kemian synteeseissä.


title: Jodietaani

text: Jodietaani on huoneenlämpötilassa väritöntä nestettä. Yhdiste hajoaa herkästi valon vaikutuksesta, minkä vuoksi se säilytetään tummissa pulloissa. Yhdiste liukenee veteen vain vähäisessä määrin, mutta orgaaniset liuottimet, kuten etanoli ja dietyylieetteri liuottavat sen täysin.


title: Jodietaani

text: Jodietaania valmistetaan etanolin ja jodin välisellä reaktiolla punaisen fosforin läsnä ollessa.


title: Jodietaani

text: Yhdistettä käytetään orgaanisissa synteeseissä etyloimisreagenssina, eli etyyliryhmien liittämiseen molekyyliin. Muita käyttökohteita ovat muun muassa mineraalien tiheyden määritys ja aikaisemmin lääketieteessä ihon sienitautien hoitamiseen.


title: Hangover (kappale)

text: Hangover on brittiläisen laulaja-lauluntekijä Taio Cruzin kappale hänen kolmannelta, TY.O-studioalbumilta. Se julkaistiin albumin ensimmäisenä kansainvälisenä singlenä Yhdysvalloissa 4. lokakuuta 2011 ja Britanniassa 4. maaliskuuta 2012.Kappale sisältää myös räppäri Flo Ridan esittämiä vokaaleja. Kappaleen sanoitti Taio Cruz ja sen tuottivat Dr. Luke ja Cirkut. Kappaleen toinen versio, nimeltään "Takeover" vuosi nettiin NewJams.net-sivuston kautta.


title: Good Feeling

text: Good Feeling on amerikkalaisräppäri Flo Ridan kappale hänen neljänneltä, Wild Ones-studioalbumilta. Se julkaistiin Yhdysvalloissa albumin ensimmäisenä singlenä 29. elokuuta 2011. Kappaleen ovat sanoittaneet Flo Rida, Dr. Luke, Cirkut, Breyan Isaac, Arash Pournouri, Avicii, Etta James, Leroy Kirkland, ja Pearl Woods. Sen tuottivat Dr. Luke ja Cirkut. Kappale sisältää vokaalien osalta samanlaisuuksia Etta Jamesin vuonna 1962 julkaistun "Something's Got a Hold on Me"-singlen kanssa. "Good Feeling" on toinen Flo Ridan singleistä, jota Dr. Luke on ollut tekemässä, ensimmäisen ollessa "Right Round" vuodelta 2009. "Good Feeling" sijoittui Billboard Hot 100-listalla 3. sijalle, ollen Flo Ridan kuudes 10 parhaan joukkoon päässyt sekä neljäs viiden parhaan joukkoon päässyt single. Kappaleesta tuli top 10-hitti 16 valtiossa.


title: Emīls Dārziņš

text: Emīls Dārziņš (3. marraskuuta 1875 – 30. elokuuta 1910) oli latvialainen säveltäjä ja musiikkikriitikko. Hän syntyi opettaja Andžs Dārziņšin pojaksi Jaunpiebalgassa. Hän opiskeli itsenäisesti ja lisäksi Louis Homiliuksen urkuluokalla Pietarin konservatoriossa. Hän joutui kuitenkin lähtemään opinahjostaan taloudellisista syistä toukokuussa 1901. Loppuelämänsä hän vietti Riiassa.


title: Emīls Dārziņš

text: Dārziņš kirjoitti myös filosofisia esseitä, toimi kustantajana ja antoi yksityistä musiikkiopetusta. Hänelle jäi vähäisesti aikaa sävellystyölleen. Hänen tuotantonsa koostuu 17 a cappella -kuoroteoksesta, 19 soololaulusta, sinfonisesta miniatyyristä (Melankoliavalssi) ja keskeneräisestä oopperasta. Säveltäjä kuoli liikenneonnettomuudessa.


title: Anna opettajana

text: Anna opettajana ("Anne of Windy Poplars", 1936) kuuluu L. M. Montgomeryn Anna-sarjaan ja on sarjan neljäs osa. Montgomery kirjoitti sen kuitenkin jälkikäteen, samoin kuin teoksen Annan perhe, siinä vaiheessa kun sarjan muut osat olivat jo valmiit. Anna opettajana täyttää Annan unelmavuodet ja Anna omassa kodissaan -teosten väliin jääneen ajallisen aukon. Suomalaiset lukijat teos saavutti vasta vuonna 2002 ilmestynellä Paula Herrasen suomennoksella.


title: Anna opettajana

text: "Anna opettajana" kertoo Annan vuosista Summersiden koulun rehtorina. Se käsittää noin kolmivuotisen ajanjakson Annan elämästä kihlautumisesta Gilbert Blythen kanssa aivan häitä edeltävään aikaan. Tämän ajanjakson hän asuu Poppelipuisto -nimisessä talossa, jota emännöi leskeksi jääneet Kate- ja Chatty-tädit sekä taloudenhoitajatar Rebecca Dew. Anna vierailee kotonaan Vihervaarassa vain lomillaan. Kirja eroaa kerronnallisesti muista Anna-kirjoista siinä suhteessa, että merkittävä osa "Anna opettajana" -teoksesta koostuu Annan Gilbertille lähettämistä kirjeistä. Välissä on kuitenkin tavallisia kaikkitietävän kertojan kertomia jaksoja.


title: Anna opettajana

text: Summersiden koulun rehtorina Anna kohtaa monenlaisia haasteita. Ensinnäkin hänen on voitettava oppilaat puolelleen, sillä hänen oppilaistaan suuri osa kuuluu paikkakunnan merkittävimpään ja vaikutusvaltaisimpaan sukuun Pringleihin. Heidän johtohahmonsa koulussa Jen Pringle on päättänyt kääntää kaikki oppilaat Annaa vastaan. Annan opettajakollega, ilkeä ja pisteliäs vanhapiika Katherine Brook myös inhoaa Annaa, mutta ajan mittaan Anna onnistuu valloittamaan myös Katherinen sydämen puolelleen ja heistä tulee hyviä ystäviä, millä on suotuisia vaikutuksia myös Katherinen elämään. Lisäksi Anna saa hyvän ystävän Poppelipuiston naapurissa asuvasta nuoresta, yksinäisestä ja äidittömästä lapsesta Elizabeth Graysonista. Kirja päättyy siihen, kun Anna lopettaa toimensa koulun rehtorina ja matkustaa Vihervaaraan valmistelemaan omia häitään Gilbertin kanssa.


title: My Will

text: My Will on japanilaisen Dreamin kuudes single. Siitä tuli myös "InuYasha" -animen tunnuskappale. Kappaleen Promovideo julkaistiin Daydream -DVD ja VHS:lä. Kappaleen sanoituksista vastasi Mai Matsumuro ja sovituksesta Keisuke Kikuchi ja kuoron sovitus: Yas Kitajima


title: Grönfjället

text: Grönfjället on vuori tai tunturi Västerbottenin läänissä, Ruotsissa. Sen huippu on 1376 metriä merenpinnan yläpuolella.


title: Käsipallon naisten maailmanmestaruuskilpailut 2013

text: Vuoden 2013 naisten käsipallon maailmanmestaruuskilpailut järjestettiin Serbiassa 6.–22. joulukuuta. Kisakaupunkeina toimivat Belgrad, Zrenjanin, Niš ja Novi Sad. Kisoihin osallistui 24 maata. Mestaruuden voitti Brasilia, josta näin tuli ensimmäinen amerikkalainen käsipallon maailmanmestari molemmat sukupuolet mukaan lukien. Hopeaa saavutti Serbia ja pronssille sijoittui Tanska. Loppuottelussa oli paikalla 19 467 katsojaa.


text: Lohko A


text: Lohko B


text: Lohko C


text: Lohko D


title: Beware of the Dog

text: Beware of the Dog on brittiläisartisti Jamelian kappale hänen kolmannelta Walk with Me- studioalbumilta vuodelta 2006. Kappaleen sanoittivat Jamelia, Stuart Crichton, Tommy Lee James, Karen Poole ja Martin Gore, sekä tuotti Crichton. Kappale sisältää samanlaisuuksia Depeche Moden Personal Jesus-kappaleen kanssa ja se julkaistiin 4. joulukuuta 2006 albumin toisena singlenä Uutta-Seelantia lukuun ottamatta jossa se julkaistiin albumin ainoana singlenä.


title: Keltasilmäkäpinkäinen

text: Keltasilmäkäpinkäinen ("Coracina lineata") on käpinkäisten heimoon kuuluva varpuslintu.


title: Keltasilmäkäpinkäinen

text: Keltasilmäkäpinkäistä tavataan Australiassa, Indonesiassa, Papua-Uudessa-Guineassa ja Salomonsaarilla. Lajin kannankehitys on vakaa, ja se on luokiteltu elinvoimaiseksi.


title: Austin Smith

text: Austin Smith (s. 7. marraskuuta 1988 Dallas, Teksas, Yhdysvallat) on yhdysvaltalainen jääkiekkoilija, joka pelaa Itävallan Erste Bank Eishockey Ligan HC Innsbruckissa. Hän on pelipaikaltaan oikea laitahyökkääjä ja laukoo oikealta.


title: Austin Smith

text: Smith pelasi Connecticutin paikallista high school -sarjaa The Gunneryn joukkueessa, jonka jälkeen Dallas Stars varasi hänet viidennellä kierroksella 128. pelaajana . Smith pelasi kauden 2007–2008 Kanadassa BCHL-juniorisarjaa Penticton Veesin riveissä. Hän oli joukkueen paras maalintekijä ja toiseksi paras pistemies Brett Hextallin jälkeen tehoilla 32+35=67. Kevään 2008 pudotuspeleissä Smith oli tehoilla 11+11=22 Veesin paras pistemies. Hän voitti kauden päätteeksi BCHL:n mestaruuden.


title: Austin Smith

text: Vuodet 2008–2012 Smith kävi Colgaten yliopistoa. Hän voitti joukkueen sisäisen pistepörssin kaudella 2009–2010 tehoilla 16+25=41, joilla Smith jakoi ECAC:n pistepörssin viidennen sijan kolmen muun pelaajan kanssa. Viimeisellä yliopistokaudellaan 2011–2012 Smith voitti koko sarjan piste- ja maalipörssin tehoilla 36+21=57. Hän teki eniten maaleja koko NCAA:ssa. Myös Smithin teholukema +25 oli ECAC:n paras. Hänet valittiin kauden päätteeksi sarjan vuoden pelaajaksi ja ensimmäiseen tähdistökentälliseen. Smith oli ehdolla myös koko NCAA:n parhaalle pelaajalle myönnettävän Hobey Baker Awardin saajaksi, mutta palkinto meni lopulta UMD:n Jack Connollylle.


title: Austin Smith

text: Maaliskuussa 2012 Smith teki kaksivuotisen tulokassopimuksen Dallas Starsin kanssa. Hän pelasi jo viimeisen yliopistokautensa päätteeksi samana keväänä AHL-joukkue Texas Starsin vahvuudessa. Kauden 2012–2013 Smith pelasi suurimmaksi osaksi sarjatasoa alempana ECHL-joukkue Idaho Steelheadsssa, jonka paras pistemies ja maalintekijä hän oli tehoilla 27+23=50. Smith voitti myös joukkueen sisäisen tehotilaston kevään 2013 pudotuspeleissä lukemalla +12. Hän pelasi kauden aikana Dallasin farmijoukkue Texas Starsissa 16 runkosarjaottelua tehopistein 2+1=3.


title: Austin Smith

text: Alkukauden 2013–2014 Smith pelasi pitkälti AHL:n ja ECHL:n välillä, kunnes hän siirtyi joulukuussa 2013 loppukauden 2013–2014 kattavalla lainasopimuksella SM-liigajoukkue Porin Ässiin. Smithin sopimus sisälsi tammikuun 2014 loppuun asti kestäneen koejakson. Hän teki tammikuun aikana loppukauden sopimuksen ja sai myös vuoden mittaisen jatkosopimuksen joukkueen kanssa. Kaudella 2014–2015 sekä Ässät että Smith olivat tyytymättömiä hänen pelillisiin esityksiinsä. Lokakuussa 2014 Smithille kerrottiin etsittävän uutta seuraa, eikä hän jatka Ässissä. Marraskuussa Smith siirtyi loppukauden kattaneella sopimuksella ECHL-joukkue Allen Americansiin. Vain seitsemän siellä pelatun ottelun jälkeen hän siirtyi joulukuussa Saksan toiseksi korkeimmalle sarjatasolle DEL2-joukkue Ravensburg Towerstarsiin. Toukokuussa 2015 Smith teki joukkueen kanssa vuoden mittaisen jatkosopimuksen.


title: Austin Smith

text: Kaudella 2015–2016 Smith voitti koko DEL2:n maalipörssin 37 osumallaan ja oli Ravensburgin kolmanneksi paras pistemies kaikkiaan 55 tehopisteellään. Kevään 2016 pudotuspeleissä hän oli joukkueen paras maalintekijä ja jakoi sisäisen maalipörssin voiton Brian Roloffin kanssa tehoilla 7+4=11. Kaudeksi 2016–2017 Smith siirtyi vuoden mittaisella sopimuksella Itävallan Erste Bank Eishockey Ligan HC Innsbruckiin.


title: Rusokainalokäpinkäinen

text: Rusokainalokäpinkäinen ("Coracina boyeri") on käpinkäisten heimoon kuuluva varpuslintu.


title: Rusokainalokäpinkäinen

text: Rusokainalokäpinkäistä tavataan Indonesiassa ja Papua-Uudessa-Guineassa. Lajin on raportoitu olevan yleinen alankoalueilla. Sen kannankehitys on vakaa, ja se on luokiteltu elinvoimaiseksi.


title: Valkoperäkäpinkäinen

text: Valkoperäkäpinkäinen ("Coracina leucopygia") on käpinkäisten heimoon kuuluva varpuslintu.


title: Valkoperäkäpinkäinen

text: Valkoperäkäpinkäistä tavataan Indonesiassa. Lajin on raportoitu olevan yleinen Sulawesin saarella. Sen kannankehitys on vakaa, ja se on luokiteltu elinvoimaiseksi.


title: Papuankäpinkäinen

text: Papuankäpinkäinen ("Coracina papuensis") on käpinkäisten heimoon kuuluva varpuslintu.


title: Papuankäpinkäinen

text: Papuankäpinkäistä tavataan Australiassa, Indonesiassa, Papua-Uudessa-Guineassa ja Salomonsaarilla. Lajin kannankehitys runsastuva, ja se on luokiteltu elinvoimaiseksi.


title: Callisto (Xena)

text: Callisto on kuvitteellinen hahmo yhdysvaltalaisessa TV-sarjassa Xena: Soturiprinsessa. Callistoa näyttelee Hudson Leick. Hahmo esiintyy myös muutamassa Hercules: the Legendary Journeys -sarjan jaksossa.


title: Amiraliteettienkäpinkäinen

text: Amiraliteettienkäpinkäinen ("Coracina ingens") on käpinkäisten heimoon kuuluva varpuslintu. Sitä tavataan Amiraaliteettisaarilla.


title: Miika Franssila

text: Miika Franssila (s. 17. huhtikuuta 1993 Luumäki) on suomalainen jääkiekkopuolustaja, joka pelaa monikansallisen Erste Ligan unkarilaisjoukkue Dunaújvárosi Acélbikákissa. Franssila on itse kuvaillut pelityyliään melko hyökkääväksi.


title: Miika Franssila

text: Franssila on Luumäen Poikien kasvatti. Hän muutti D-juniori-ikäisenä perheineen Valkeakoskelle ja siirtyi KOOVEE:n junioreihin. Franssila siirtyi sieltä sittemmin Hämeenlinnan Pallokerhon C-nuoriin. Hän muutti Valkeakoskelta omilleen Hämeenlinnaan 16-vuotiaana. Franssila oli kaudella 2008–2009 joukkueen C-nuorten tehokkain puolustaja sekä SM-karsinnoissa että runkosarjassa. Seuraavan kauden 2009–2010 päätteeksi hän voitti B-nuorten SM-hopeaa. Seuraavalla kaudella 2010–2011 Franssila oli taas HPK:n B-nuorten tehokkain puolustaja tehoilla 7+11=18. Vuonna 2012 hän voitti A-nuorten SM-pronssia ja vuonna 2013 Suomenmestaruuden.


title: Miika Franssila

text: Kaudella 2013–2014 Franssila debytoi HPK:n SM-liigajoukkueessa. Hän teki liigadebyyttinsä 11. joulukuuta 2013 Saimaan Palloa vastaan. Franssila pelasi kauden aikana kolme SM-liigaottelua, kunnes hän siirtyi vuoden vaihteessa aluksi toistaiseksi voimassa olleella sopimuksella Mestis-joukkue TuToon ja pari viikkoa myöhemmin Franssilan sopimusta jatkettiin kauden loppuun. Hän teki siellä 23 runkosarjaottelussa tehot 4+4=8 sekä 11 playoff-ottelussa tehot 1+2=3. Franssila voitti kauden päätteeksi Mestis-pronssia.


title: Miika Franssila

text: Kaudeksi 2014–2015 Franssila teki vuoden mittaisen sopimuksen TuTon kanssa. Tammikuussa 2015 hänen ilmoitettiin siirtyvän loppukauden ajaksi Peliittoihin. Kaudeksi 2015–2016 Franssila siirtyi vuoden mittaisella sopimuksella Mestiksen nousijajoukkue Kokkolan Hermeksen riveihin. Hän oli tehoilla 6+19=25 joukkueen eniten maaleja tehnyt puolustaja Ossi Ikosen kanssa ja toiseksi tehokkain puolustaja hänen jälkeensä. Franssila sijoittui Mestiksen puolustajien pistepörssissä seitsemänneksi.


title: Miika Franssila

text: Franssila voitti kaudella 2016–2017 koko Mestiksen puolustajien piste- ja syöttöpörssin tehoilla 4+37=41, joilla hän jakoi koko sarjan syöttöpörssin toisen sijan KeuPa HT:n Samuel Salosen kanssa ja pistepörssin yhdeksännen sijan joukkuetoverinsa Kristian Kankaan kanssa. Franssila oli myös Hermeksen paras syöttäjä ja toiseksi paras pistemies Kankaan kanssa. Hän voitti myös joukkueen sisäisen tehotilaston lukemalla +20. Franssila valittiin kauden päätteeksi Mestiksen ensimmäiseen tähdistökentälliseen. Joulukuussa 2016 hän pelasi kaksi ottelua lainalla Hermeksen yhteistyöseurassa, SM-liigajoukkue Vaasan Sportissa, jolta oli sivussa mm. maajoukkuekutsun vuoksi Ari Gröndahl.


title: Miika Franssila

text: Kaudeksi 2017–2018 Franssila siirtyi 1+1-vuotisella sopimuksella Mestis-joukkue Espoo Unitediin. Hän teki kuitenkin 11 pelaamassaan runkosarjaottelussa vain kolme tehopistettä, kunnes Franssilan sopimus purettiin yhteisymmärryksessä joulukuussa 2017. Pian tämän jälkeen hän siirtyi loppukauden sopimuksella Iso-Britannian EIHL-liigan Sheffield Steelersiin. Kaudeksi 2018–2019 Franssila siirtyi vuoden mittaisella sopimuksella monikansallisen Erste Ligan unkarilaisjoukkue Dunaújvárosi Acélbikákiin. Joukkuetta valmentaa hänelle Hermeksestä tuttu Antti Karhula.


title: Aleksandr Loginov

text:
Aleksandr Viktorovitš Loginov (; s. 31. tammikuuta 1992 Saratov) on venäläinen ampumahiihtäjä. Hän aloitti ampumahiihtouransa vuonna 2005. Hänen pituutensa on 177 senttiä ja painonsa 68 kiloa.
Loginov saavutti Hochfilzenin MM-kilpailuissa 2017 pronssia sekaviestissä. Junioreiden MM-kilpailuissa hän on saavuttanut neljä maailmanmestaruutta ja lisäksi seitsemän pronssimitalia.


title: Aleksandr Loginov

text: Loginov saavutti EM-kilpailuissa 2017 kultaa normaalimatkalla, takaa-ajossa ja sekaviestissä sekä hopeaa pikakilpailuissa. EM-kilpailuissa 2018 hän sai kultaa takaa-ajossa sekä hopeaa pikakilpailussa ja sekaviestissä. EM-kilpailujen juniorisarjassa hän voitti viisi kultaa ja kaksi hopeaa.


title: Aleksandr Loginov

text: Ensimmäisellä kaudellaan 2012–2012 maailmancupissa Loginov sijoittui parhaimmillaan Holmenkollenin takaa-ajokilpailussa kolmanneksi ja oli cupin kokonaistilanteen 46:s. Kaudella 2013–2014 hän sijoittui toiseksi Kontiolahden pikakilpailussa ja Holmenkollenin takaa-ajossa, mutta menetti myöhemmin molemmat sijoituksensa dopingkäryn takia.


title: Aleksandr Loginov

text: Loginov antoi positiivisen dopingnäytteen marraskuussa 2013. Tuolloin otetusta dopingnäytteestä löytyi merkkejä dopingin käytöstä, kun näyte tutkittiin uusilla testimenetelmillä vuotta myöhemmin. Hän sai kahden vuoden kilpailukiellon 25.11.2014 alkaen ja kaikki hänen tuloksensa 26.11.2013 lähtien hylättiin.


title: Aleksandr Loginov

text: Kaudella 2018–2019 Loginov sijoittui Pokljukan pikakilpailussa ja takaa-ajossa kolmanneksi sekä Nové Měston pikakilpailussa ja takaa-ajossa toiseksi. Hän voitti Oberhofin pikakilpailun.


title: Huppukäpinkäinen

text: Huppukäpinkäinen ("Coracina longicauda") on käpinkäisten heimoon kuuluva varpuslintu.


title: Huppukäpinkäinen

text: Huppukäpinkäistä tavataan Indonesiassa ja Papua-Uudessa-Guineassa. Lajin kannankehitys on vakaa, ja se on luokiteltu elinvoimaiseksi.


title: Golden Globe 2014

text: Golden Globe 2014 oli järjestyksessään 71. Golden Globe -palkintogaala, jossa jaettiin palkintoja vuoden 2013 elokuville ja televisiosarjoille. Gaala järjestettiin 12. tammikuuta 2014 Beverly Hilton -hotellissa Beverly Hillsin kaupungissa Kaliforniassa, Yhdysvalloissa. Gaalan juonsivat toista kertaa Tina Fey ja Amy Poehler. Ehdokkuudet julkistettiin 12. joulukuuta 2013.


title: Golden Globe 2014

text: Voittajat on listattu ensimmäisenä ja lihavoitu.


title: Halmaherankäpinkäinen

text: Halmaherankäpinkäinen ("Edolisoma parvulum") on käpinkäisten heimoon kuuluva varpuslintu.


title: Halmaherankäpinkäinen

text: Halmaherankäpinkäistä tavataan Indonesiassa Halmaheran saarella. Lajin ei uskota olevan vaarassa, ja se on luokiteltu elinvoimaiseksi


title: Celebesinvuorikäpinkäinen

text: Celebesinvuorikäpinkäinen ("Celebesica abbotti") on käpinkäisten heimoon kuuluva varpuslintu.


title: Celebesinvuorikäpinkäinen

text: Celebesinvuorikäpinkäistä tavataan Indonesiassa Sulawesin saarella. Lajin ei uskota olevan vaarassa, ja se on luokiteltu elinvoimaiseksi


title: Kantonapanahikas

text: Kantonapanahikas ("Xeromphalina campanella") on sienilaji. Se ei ole myrkyllinen, mutta ei myöskään hyvä ruokasieni. Se kuuluu eri sukuun kuin männynkäpynahikas ja kuusenkäpynahikas. Sen itiöemät ovat suurissa ryhmissä. Se tekee itiöemiä jo keväällä.


title: Kantonapanahikas

text: Lakki on kupera ja sen keskellä on painauma. Se on väriltään enimmäkseen ruosteenruskea, mutta sen reunat ovat vaaleammat. Lakin reunat ovat säteittäisesti poimuttuneita. Sieni on harvahelttainen. Ohut jalka on tummanruskea.


title: Jekaterina Glazyrina

text: Jekaterina Ivanovna Glazyrina (; s. 22. huhtikuuta 1987) on venäläinen ampumahiihtäjä Hän aloitti kilpailemisen ampumahiihdon maailmancupissa kaudella 2010–2011. Hän on sijoittunut maailmancupin osakilpailussa kolmanneksi Östersundin normaalimatkan kilpailussa kaudella 2012–2013 ja toiseksi Hochfilzenin takaa-ajokilpailussa kaudella 2014–2015. Maailmancupin kokonaistilanteessa Glazyrina on ollut parhaimmillaan 22. kaudella 2012–2013. Nové Měston MM-kilpailuissa 2013 Glazyrina oli pikakilpailun viides ja normaalimatkan seitsemäs. Kontiolahden MM-kilpailuissa 2015 hän sijoittui yhteislähdössä 13:nneksi.


title: Jekaterina Glazyrina

text: Glazyrina määrättiin dopingrikkeen vuoksi kahden vuoden kilpailukieltoon 24. huhtikuuta 2018. Hän oli väliaikaisessa kilpailukiellossa 10. helmikuuta 2017 lähtien, joka lasketaan annetun kilpailukiellon alkamispäiväksi. Lisäksi kaikki hänen kilpailutuloksensa ennen kilpailukieltoa mitätöitiin 19. joulukuuta 2013 alkaen.


title: Kuusenkäpynahikas

text: Kuusenkäpynahikas ("Strobilurus esculentus") on Stobilurus-sukuun kuuluva laji. Se on hyvä ruokasieni.


title: Kuusenkäpynahikas

text: Kuusenkäpynahikas muistuttaa männynkäpynahikasta, josta sitä ei voi erottaa ulkonäön perusteella ilman mikroskooppia.


title: Kuusenkäpynahikas

text: Kuusenkäpynahikas kasvaa kuusen käpyjen päällä. Sitä tavataan kuusimetsissä.


title: Maini Palosuo

text: Maini Maria Palosuo (4. joulukuuta 1914 Helsinki – 3. tammikuuta 1997 Helsinki) oli suomalainen kääntäjä.


title: Alfons Håkans

text: Alfons Håkans Oy Ab on suomalainen vuonna 1945 perustettu meripalveluihin erikoistunut yritys, joka tarjoaa muun muassa satamahinausta, satamajäänmurtoa, öljynporauslauttojen hinausta, erilaisia merikuljetuksia, pelastusoperaatioita ja telakkatoimintaa. Yritys on Suomen suurin yksityinen varustamo alusten lukumäärällä mitattuna.


title: Alfons Håkans

text: Alfons Håkans -konserniin kuuluu myös jalkapalloseura FC Interin taustayhtiö FC Inter Turku Oy.


title: Alfons Håkans

text: Johannes Håkans perusti Vaasaan 1890-luvulla sahayrityksen ja tukkien kuljettamista varten hankki myös hinaajia ja proomuja. Alfons Håkans (1909–1980), Johanneksen poika, oli mukana pelastamassa Vaasan edustalla vuonna 1929 karille ajanutta kreikkalaista rahtilaivaa. Alfons perusti lopulta vuonna 1945 yrityksen, joka kantoi hänen omaa nimeään "Alfons Håkans". Alfons siirsi yrityksensä ja M/S "Fart" -hinaajan Vaasasta Turkuun vuonna 1961.


title: Alfons Håkans

text: Stefan Håkans, Alfonsin poika, otti yrityksen vastuulleen isältään ja äidiltään Idalta vuonna 1974. Yritys alkoi kehittyä voimakkaasti ja 1960-luvun Turku-keskeisyys sai väistyä, kun yritys laajeni muualle Suomeen kuten Hankoon, Helsinkiin, Raumalle ja Kotkaan 1980- ja 1990-luvuilla. Vuonna 1988 Alfons Håkans osti Hangon Hinaus Oy:n ja näin samalla kaksinkertaisti toimintansa. Yritysostojen avulla Alfons Håkansista tuli alansa suurin Suomessa.


title: Alfons Håkans

text: 2000-luvun alkupuoliskolla yrityksen liikevaihto oli 20–25 miljoonaa euroa vuodessa, riippuen meripelastustöiden määrästä. Yrityksen liikevaihdosta tuli tuolloin puolet satamahinauksista, neljäsosa Pohjanmereltä, parikymmentä prosenttia erilaisista kuljetuksista ja viisi prosenttia pelastusoperaatioista. Vaativimpia Alfons Håkansin tekemiä meripelastustöitä 1990-luvulla ovat olleet muun muassa vuonna 1991 puskuproomu "Finn-Balticin" nosto, maaliskuussa 1994 karille ajaneen M/S "Sally Albatrossin" pelastustyö ja vuonna 2000 rahtialus M/V "Janran" nosto. Yrityksen suorittamat pelastusoperaatiot on huomioitu myös kansainvälisesti.


title: Alfons Håkans

text: Kesäaikaan yrityksen aluksia on ollut Pohjanmerellä avustamassa ja siirtelemässä suuria öljynporauslauttoja.


title: Alfons Håkans

text: Keväästä 2011 lähtien Alfons Håkans on ollut vuokralaisena Suomenlinnan kuivatelakalla Helsingissä. Alfons Håkans osti Ruissalon telakan Turun kaupungilta käyttöönsä vuosiksi 2013–2062. Ostot mahdollistavat Håkansin omavaraisuuden huolloissa, sekä asiakkaiden palvelun pienalusten huolloissa Ruissalossa että suurten alusten telakoinneissa Suomenlinnassa.


title: Alfons Håkans

text: Alfons Håkans aloitti jäänmurto- ja hinaustehtävät Virossa vuonna 2004. Aluksia oli neljä ja ne olivat sijoitettuna Tallinnan, Muugan ja Paldiskin satamiin. Vuonna 2006 aluksia oli jo kaksinkertainen määrä.


title: Alfons Håkans

text: Joulukuussa 2013 uutisoitiin Alfons Håkansin allekirjoittaneen sopimuksen Virossa toimivan AS PKL -satamahinaajavarustamon ostamisesta. PKL:llä on neljätoista hinaajaa, jotka sijaitsevat Virossa: Tallinnan, Sillamäen, Muugan ja Paldiskin satamissa; sekä Latviassa Riian ja Ventspilsin satamissa. Yritysoston myötä Alfons Håkansista tuli Suomen ja Baltian maiden suurin varustamo alusten lukumäärässä laskettuna.


title: Alfons Håkans

text: Stefan Håkans kommentoi yrityskauppaa:


title: Perusmuotoistaminen

text: Perusmuotoistamisella (lemmatization) eli lemmauksella tarkoitetaan tiedonhaussa hakutermin muuttamista sen perusmuotoon. Tiedonhakuprosessissa haun kohteelle ja hakijan kyselylle tehdään kielellinen normalisointi.


title: Perusmuotoistaminen

text: Kielitieteessä perusmuotoistaminen on osa leksikaalista morfologiaa. Sanan taivutusmuoto koostuu vartalosta ja taivutustunnuksesta. Vartalo on siis se osa sananmuotoa, joka jää jäljelle kun taivutustunnukset erotetaan. Vartalo voi olla kaikissa sanan taivutusmuodoissa sama, tai sitten se vaihtelee. Esimerkiksi: puhu-a : puhu-n : puhu-taan : puhu-nut ja keppi : kepi-n : keppe-jä.


title: Perusmuotoistaminen

text: Perusmuotoistaminen on läheistä sukua stemmaukselle. Perusmuotoistamisessa indeksiin tallennetaan sanan perusmuoto, kun taas stemmauksessa indeksiin tallennetaan sanan vartalo. Toisin kuin perusmuoto-ohjelmat, stemmerit eivät ymmärrä sanojen kontekstia ja osa sanoista joilla on useita merkityksiä eri asiayhteyksissä jää löytämättä.


title: Perusmuotoistaminen

text: Perusmuotoistamisen ja erilaisten perusmuoto-ohjelmien toimintaperiaatteena on palauttaa sanat niiden perusmuotoon ja tunnistaa yhdyssanoista osasanat. Ne pohjautuvat morfologisiin sääntöihin sekä laajaan perusmuodot sisältävään sanakirjaan.


title: Perusmuotoistaminen

text: Perusmuotoistamista pidetään stemmausta tarkempana ja perusteellisempana tapana käsitellä tekstiä tiedonhakua varten. Vertailtaessa perusmuotoistamista ja stemmausta, eroja niiden välillä on kuitenkin lähes mahdotonta havaita.


title: Perusmuotoistaminen

text: Perusmuotoistamisen etuna on se, että sen avulla indeksiin saadaan luotua sanakirjamuoto. Perusmuotoistamista pidetään parhaana vaihtoehtona luonnollisen kielen käsittelyyn laajan morfologian omaavissa kielissä, kuten suomen kielessä.


title: Perusmuotoistaminen

text: Perusmuotoistamisen huonona puolena on hakujen tarkkuutta heikentävä ylitulkinta. Ylitulkintaa tapahtuu, koska perusmuotoistamismenetelmät löytävät kaikki mahdolliset tulkintavaihtoehdot, esimerkiksi Kokkola-sanan taivutusmuoto kokkolasta on tulkittu kokko- ja lasta-sanojen perusmuodoista koostuvaksi yhdyssanaksi. Ongelmia aiheuttavat myös sanakirjasta puuttuvat sanat, kuten ulkomaalaiset erisnimet.


title: Mörri-Möykky

text: Mörri-Möykky on samannimisessä lastenlaulussa esiintyvä peikko. Mörri-Möykyn on luonut säveltäjä ja laulaja Marjatta Pokela. Mörri Möykky -laulun levytti ensimmäisenä hänen tyttärensä Eveliina Pokela ja Kaksoset vuonna 1965. Laulussa kerrotaan Mörri-Möykyn istuvan kärpässienen alla sateessa. Mörri-Möykystä on tehty paljon lauluja, joita on koottu "Mörri-Möykyn suvi" -levylle.


title: Mörri-Möykyn suvi

text: Mörri-Möykyn suvi on vuonna 1983 julkaistu lastenlevy, joka kertoo Mörri-Möykystä ja muista peikoista. Levyllä kertojana toimii Liisa Lääveri.


title: Johan Bartram

text: Johan Joakim Bartram (30. elokuuta 1809 Viipuri – 13. helmikuuta 1865 Elimäki) oli suomalainen sotilas, merenkävijä, tutkimusmatkailija ja kartoittaja.


title: Johan Bartram

text: Bartramin vanhemmat olivat raatimies Johan Bartram (vanhempi) ja Katarina Reizenstein. Hän kävi koulua Viipurissa ja valmistui meriupseeriksi Pietarissa 1826. Bartram otti osaa Navarinon taisteluun 1827 ja yleni luutnantiksi 1832. Venäläis-amerikkalainen kauppakomppanian palveluksessa Alaskassa hän oli 1839-1846, tehden oman aluksensa päällikönä laajoja purjehdusmatkoja. Hän toimi myös Alaskan kuvernöörin Arvid Adolf Etholénin adjutanttina. Suomeen palattuaan Bartram sai viran luotsilaitoksen apulaispäällikkönä. Hän erosi virasta everstinä 1835. Tämän jälkeen hän harjoitti maanviljelystä Savonlinnan lähellä Lehtiniemen kartanossa. Bartram kartoitti ja viitoitti ensimmäistä kertaa Saimaan vesistöä kahdeksana kesänä vuodesta 1856 alkaen. Bartramin kuoleman jälkeen tätä työtä jatkoi Konstantin Lönneström, joka myös osti Lehtiniemen kartanon. Suomalaisen Kirjallisuuden Seura julkaisi Bartramin kartoituksista suomennetun teoksen "Purjelaitain osoitukset Saiman kanavasuun Lauritsalan, sekä Savonlinnan, Kuopion ja Joensuun kaupunkien välillä" (1858).


title: Johan Bartram

text: Bartramin puoliso vuodesta 1839 oli Margaretha Charlotta Schwartz (k. 1911), joka seurasi miestään tämän monille kaukomatkoille.


title: Rakkauksia

text: Rakkauksia (; ) on antiikin aikainen satiiri, joka vertailee naisiin ja poikiin kohdistuvaa rakkautta keskenään ja toteaa jälkimmäisen paremmaksi. "Rakkauksia" on usein luettu Lukianoksen nimiin, mutta nykyään sen kirjoittajaan viitataan yleensä nimellä pseudo-Lukianos. Michel Foucault käsitteli teosta laajalti "Seksuaalisuuden historiassa".


title: Rakkauksia

text: Antiikin aikainen teos "Rakkauksia" on usein luettu 100-luvulla eläneen, satiireistaan tunnetun Lukianoksen teosten joukkoon. Teoksen aitoutta on kuitenkin usein epäilty. Nykyisin useimmat tutkijat kyseenalaistavat sen aitouden tyylillisin perustein. Tämän vuoksi sen kirjoittajaan viitataan nykyään yleensä nimellä pseudo-Lukianos. Teoksen kirjoitusajasta ei ole tietoa. Jotkut tutkijat ovat ajoittaneet sen 100-luvulle, toiset taas 300-luvun alkuun.


title: Rakkauksia

text: Teosta voi verrata Plutarkhoksen "Moralia"-kokoelmaan kuuluvaan tutkielmaan "Rakkaudesta", joka käsittelee samoin naisiin ja poikiin kohdistuvaa rakkautta. Plutarkhos päätyy kuitenkin päinvastaiseen lopputulokseen, pitämään naisiin kohdistuvaa rakkautta parempana. Michel Foucault käsitteli Pseudo-Lukianoksen teosta laajalti "Seksuaalisuuden historiansa" homoseksuaalisuutta käsittelevässä osassa.


title: Rakkauksia

text: Teos on muodoltaan dialogi eli keskustelu. Se jakautuu 54 lyhyeen lukuun. Teoksessa keskustelevat Theomnestos ja Lykinos. Theomnestos kertoo, että häntä vaivaa jonkinlainen rakkaudenjumalatar Afroditeen kirous, sillä hän rakastuu koko ajan uusiin kohteisiin, sekä naisiin että poikiin.


title: Rakkauksia

text: Niinpä Lykinos kertoo kahden miehen, Kharikleen ja Kallikratidaan, samasta aiheesta käymästä keskustelusta. Suurin osa teoksesta koostuu tästä Lykinoksen esityksestä, ja niin teos on käytännössä lähes monologi. Kharikles oli kannattanut naisiin kohdistuvaa rakkautta, Kallikratidas puolestaan poikarakkautta. Satiirisessa esityksessä nämä kaksi esittävät kantojensa puolustukseksi kaikenlaisia argumentteja retoriseen tyyliin. Teoksen lopputulema on, että poikiin kohdistuva rakkaus on miehelle heteroseksuaalista rakkautta parempaa.


title: Rakkauksia

text: Teos tunnetaan myös elävästä Praksiteleen veistämän Knidoksen Afroditeen kuvauksesta.


title: Informis Infinitas Inhumanitas

text: Informis Infinitas Inhumanitas on yhdysvaltalaisen teknisen death metal -yhtyeen Originin toinen studioalbumi. Se julkaistiin vuonna 2002 levymerkillä Relapse Records.


title: Informis Infinitas Inhumanitas

text: Kaikki kappaleet sanoittanut James Lee, ellei toisin mainittu.


title: Kirjahistoria

text: Kirjahistoria on tekstuaalitieteisiin kuuluva tieteenala, joka tutkii bibliografian sekä historia-, kulttuuri- ja yhteiskuntatieteiden menetelmin kirjoja sekä niiden valmistamista, julkaisemista, jakelua, omistamista ja lukemista suhteessa niitä ympäröivään historialliseen kontekstiin. Kirjahistoriasta käytetään toisinaan – erityisesti silloin kun puhutaan alan sosiaalihistoriallisesti painottuneesta tutkimuksesta – myös ranskankielistä termiä histoire du livre.


title: Mika Kaskimies

text: Mauri Mika Kullervo Kaskimies, vuoteen 1944 "Mikkola" (6. toukokuuta 1919 Helsinki – 15. toukokuuta 2016 Helsinki) oli suomalainen taloustieteilijä. Hän oli Helsingin kauppakorkeakoulun liiketaloustieteen (markkinoinnin) professori 1959–1982 ja vararehtori 1975–1981. Hän tutki kaupan jakelu- ja kannattavuuskysymyksiä.


title: Mika Kaskimies

text: Kaskimies oli oppiarvoltaan kauppatieteiden tohtori ja Kauppakorkeakoulun ensimmäinen markkinoinnin professori. Hän oli Veronmaksajain keskusliiton puheenjohtaja 1978–1983.


title: Mika Kaskimies

text: Kaskimiehen väitöskirja vuodelta 1955 on nimeltään "Kulutustavaroiden jakeluteiden rakenne erityisesti tarkasteltuna niiden pituuteen vaikuttavien tekijöiden kannalta".


title: Otto Seidenschnur

text: Otto Heinrich Seidenschnur, vuodesta 1945 "Seire" (14. lokakuuta 1909 Helsinki – 24. joulukuuta 1980 Espoo) oli suomalainen ruotsin kielellä kirjoittanut kirjailija.


title: Otto Seidenschnur

text: Seidenschnurin vanhemmat olivat Karl Theodor Seidenschnur (1882–1948) ja Dorothea van Bockhoven. Hän oli naimisissa 1936–1938 Brita Ysabel Gustafssonin kanssa ja avioeron jälkeen Hannele Margareta Tallqvistin kanssa.


title: Otto Seidenschnur

text:
Nimellä "Otto Seidenschnur":
Nimellä "Otto Seire":


title: Luettelo Tulen ja jään laulu -sarjan hahmoista

text: Tämä on luettelo "Tulen ja jään laulu" -kirjasarjan hahmoista. Kirjasarjan on kirjoittanut yhdysvaltalainen George R. R. Martin, ja se kattaa seitsemän romaania, joista kaksi on julkaisematta. Sarjasta on tehty televisiosarja "Game of Thrones".


text: Lordi Eddard ”Ned” Stark on Talvivaaran lordi ja Pohjoisen lääninherra ja suojelija. Hahmo toimii kertojana kirjassa "Valtaistuinpeli". Ned on arvostettu lordi, joka pitää kunniaa ja velvollisuutta korkeassa arvossa. Hänellä on mustat hiukset ja harmaat silmät. Hänen lapsistaan vain Jon ja Arya omaavat nämä piirteet. Hänen isänsä Rickard Stark lähetti hänet Laaksoon nuorena poikana lordi Jon Arrynin huostaan. Siellä hän ystävystyi Robert Baratheonin kanssa. Robert rakastui Nedin siskoon Lyannaan. Kun Rhaegar Targaryen kidnappaa Lyannan ja Hullu kuningas Aerys II Targaryen murhaa hänen isänsä Rickardin ja vanhemman veljensä Brandonin, Nedistä tulee Talvivaaran lordi. Hän menee naimisiin veljensä kihlatun Catelyn Tullyn kanssa ja siittää esikoispoikansa Robbin hääyönään. Ned liittyy Robertin kapinaan kruunua vastaan. Hän löytää kuolevan Lyannan, jonka viimeiset sanat ovat ”Vanno minulle, Ned.” Ned vie siskonsa ruumiin Talvivaaran kryptaan, jossa kaikki Starkit lepäävät. Sodan aikana Ned oletettavasti siittää äpäräpoikansa Jon Nietoksen. Ned palaa Talvivaaraan ja elää rauhaisaa elämää ja saa vielä neljä lasta: Sansa, Arya, Bran ja Rickon. Rauhan rikkoo Rautasaarten lordi Balon Greyjoy, joka nousee kapinaan Robertin hallintoa vastaan. Kapina kukistetaan nopeasti ja Ned ottaa Balonin pojan Theonin panttivangikseen, mutta kohtelee tätä hyvin.


text: Kirjassa "Valtaistuinpeli" Ned saa tietää Jon Arrynin kuolemasta ja että kuningas Robert on saattueineen matkalla Talvivaaraan. Robert tarjoaa Nedille Kuninkaan Kouran virkaa, mikä on valtakunnan toiseksi korkein. Ned hyväksyy tarjouksen ja lähtee maan pääkaupunkiin, Kuninkaansatamaan, yhdessä tyttäriensä Sansan ja Aryan kanssa. Pääkaupungissa hän huomaa kuningaskunnan olevan miljoonaveloissa. Kun tieto Tyrion Lannisterin vangitsemisesta saapuu pääkaupunkiin, Jaime Lannister kaksintaistelee Nedin kanssa. Taistelu keskeytyy, kun yksi kaupungin vartijoista tulee väliin ja iskee Nediä jalkaan. Tutkiessaan Jon Arrynin murhaa Ned tajuaa, että kuningasperheen lapset, Joffrey, Myrcella ja Tommen, eivät olekaan Robertin lapsia, vaan Jaimen ja Cersein insestintuotteita. Ned kertoo Cerseille tietävänsä totuuden ja pyytää tätä lähtemään kaupungista ennen kuin Robert palaa metsästysretkeltään. Robert kuitenkin haavoittuu retkellä kuolettavasti eikä Ned ehdi kertoa hänelle totuutta väitetyistä lapsistaan. Kun Robert kuolee, Joffrey julistetaan kuninkaaksi. Robertin nuorempi veli, Renly, yrittää itse pyrkiä kuninkaaksi ja pyytää Nediä kannattamaan häntä. Nedin mielestä Robertin vanhempi veli Stannis on oikea kruununperijä ja lähettää tälle viestin, jossa hän kertoo Robertin kuolemasta ja Cersein lasten isän henkilöllisyydestä. Joffrey vangitsee Nedin maanpetoksesta. Sansa pyytää, että kuningas säästäisi hänen isänsä hengen ja karkottaisi tämän ennemmin Yövartioon. Joffrey ei kuitenkaan kuuntele pyyntöjä ja mestauttaa Nedin. Nedin kuolema sytyttää viiden kuninkaan sodan, kun Stannis, Renly, Balon Greyjoy sekä Robb Stark julistavat itsensä kuninkaiksi.


text: Kirjasarjasta tehdyssä televisiosarjassa "Game of Thrones" Eddard Starkia esittää Sean Bean.


text: Lady Catelyn Stark (o.s. Tully) on Nedin vaimo. Hahmo toimii kertojana kirjoissa "Valtaistuinpeli", "Kuninkaiden koitos" ja "Miekkamyrsky". Catelyn eli lapsuutensa Vuolasvirralla isänsä lordi Hoster Tullyn ja hänen siskonsa Lysan kanssa. Hän tunsi myös Petyr Baelishin, joka oli ihastunut häneen. 12-vuotiaana Catelyn kihlataan Brandon Starkille, joka on Talvivaaran perijä. Brandon murhataan, kun kruununprinssi Rhaegar kidnappaa Brandonin siskon Lyannan, ja Catelyn menee naimisiin Brandonin veljen Eddardin kanssa. Hänen siskonsa Lysa naitetaan samana päivänä Jon Arrynille, häntä paljon vanhemmalle Kotkanpesän lordille. Catelyn tulee raskaaksi hääyönään ja synnyttää Robbin, kun Ned sotii kuningasta vastaan Robertin kapinassa.


text: Kirjassa "Valtaistuinpeli" Catelyn kertoo miehelleen Jon Arrynin kuolemasta. Hän saa siskoltaan kirjeen, jossa tämä väittää Lannisterin suvun murhanneen Jonin. Kun kuningas Robert tarjoaa Nedille virkaa pääkaupungista, Catelyn usuttaa häntä ottamaan viran vastaan. Kun Bran putoaa tornista, mikä halvaannuttaa hänen jalkansa, Catelyn alkaa epäillä jonkun vahingoittaneen Brania tahallaan. Salamurhaaja yrittää tappaa Branin, mutta tämän hurjasusi Kesä pelastaa pojan. Catelyn saa selville, että tikari jolla Bran yritettiin tappaa kuuluu Tyrion Lannisterille. Catelyn vangitsee Tyrionin isänsä Hoster Tullyn lipunkantajien avulla ja vie tämän siskonsa Lysa Arrynin luokse Laaksoon, jossa suoritetaan kääpiön oikeudenkäynti. Tyrionin puolesta taisteleva Bronn voittaa Lysan puolesta taistelleen ser Vardis Egenin, ja Tyrion on vapaa lähtemään. Ollessaan Laaksossa, Catelyn saa kuulla Lannisterien vanginneen Eddardin. Hän lähtee Laaksosta Robbin tueksi, joka marssii Talvivaarasta etelään armeijan kanssa. Catelyn tapaa Robbin Cailinvallilla ja he matkaavat armeijansa kanssa Kaksosille. Catelyn neuvottelee lordi Walder Freyn kanssa hänen miestensä vartioiman sillan ylittämisestä. Walder Frey suostuu, mutta asettaa muutamia ehtoja: Robbin tulee naida yksi Freyn monista tyttäristä, Arya kihlataan Freyn nuorimman pojan kanssa ja kaksi Freyn lastenlasta otetaan Talvivaaraan kasvateiksi. Kaksosten ylittämisen jälkeen Robbin armeija saapuu Vuolasvirralle vapauttamaan sen piirityksen. Ser Jaime Lannister otetaan vangiksi Kuiskemetsän taistelun jälkeen. Pian uutiset Eddardin teloittamisesta saapuvat ja Robbin lipunkantajat julistavat Robbin Pohjoisen kuninkaaksi. 300 vuoden tauon jälkeen Pohjoisella on jälleen kuningas.


text: "Kuninkaiden koitoksen" alussa Catelyn riitelee Robbin kanssa, joka ei suostu vaihtamaan ser Jaimea Sansaan ja Aryaan. Catelyn ei myöskään hyväksy Theonin lähettämistä Rautasaarille. Robb päättää lähettää äitinsä Laaksoon sopimaan liittoa itsensä kuninkaaksi julistaneen Renly Baratheonin kanssa. Renly ei kuitenkaan hyväksy liittoutumista vaan käskee Robbin kumartamaan häntä. Catelyn tapaa Brienne Tarthin, josta tehdään osa Renlyn kuninkaankaartia, Sateenkaarikaartia. Kun Renlyn veli Stannis piirittää Renlyn linnakkeen Myrskynpään, Catelyn yrittää turhaan saada veljekset sopimaan keskenään. Briennen valmistaessa Renlyä taisteluun, Renlyn tappaa salaperäinen varjo. Renlyn kuninkaankaartilaiset syyttävät Brienneä taposta ja Catelyn pakenee hänen kanssaan. Kun he saapuvat Vuolasvirralle, Brienne vannoo uskollisuutta Catelynille. Catelyn kuulee Robbin voittoisista taisteluista ja että hän on tulossa takaisin Vuolasvirralle Rosokalliolta. Catelyn kuulustelee juopunutta ser Jaimea, joka ei tunnusta lähettäneensä salamurhaajaa Branin kimppuun. Jaime jatkaa humalaista paasaustaan ja pilkkaa Eddardin kunniaa. Catelyn on kuullut tarpeeksi ja kutsuu Briennen miekkoineen paikalle.


text: "Miekkamyrskyssä" paljastuu, että Catelyn on vapauttanut ser Jaimen vaihtaakseen tämän tyttäriinsä. Brienne saattaa Jaimea Kuninkaansatamaan. Robb saapuu takaisin Vuolavirralle ja kertoo menneensä naimisiin Jeyne Westerlingin kanssa Rosokalliolla. Catelyn varoittaa, että hänen tekonsa on suututtanut Walder Freyn, jonka tyttären kanssa Robb oli luvannut mennä naimisiin. Greyjoyt pitävät Talvivaaraa hallussaan ja Robb tarvitsee Freyn apua sen takaisin valloittamiseksi. Catelynin isä Hoster Tully kuolee. Hautajaisissa Walder Freyn lähettämä edustaja Linkku-Lothar Frey kertoo, että Talvivaara on poltettu. Samalla hän toteaa, että Walder suostuu naittamaan tyttärensä Roslinin Robbin enolle lordi Edmure Tullylle. Hääsaattueen ollessa matkalla Kaksosille, Robb kertoo aikovansa nimetä Jon Nietoksen perillisekseen ja pyytää vasallejaan sinetöimään asiakirjan. Robb on jättänyt tuoreen vaimonsa Vuolasvirralle, jottei hän loukkaisi Walderia enempää. Häissä Starkit tulevat petetyksi ja Robbin miehet surmataan. Roose Bolton surmaa Robbin miekalla ja Catelynin kurkku leikataan.


text: Michelle Fairley esittää Catelyn Starkia televisiosarjassa "Game of Thrones".


text: Robb Stark on Eddard ja Catelyn Starkin esikoispoika ja Talvivaaran perijä. Robb on 15-vuotias tarinan alussa. Hänellä on hyvät välit velipuoleensa Jon Nietokseen ja Theon Greyjoyhin, joita hän pitää oikeina veljinään. Kirjassa "Valtaistuinpeli" Robb saa hurjasuden, jonka hän nimeää Harmaatuuleksi. Hän jää hoitamaan asioita Talvivaaraan kahden nuoremman veljensä kanssa, kun hänen muu perheensä lähtee pääkaupunkiin. Kun kuningas Joffrey Baratheon vangitsee Eddardin, Robb lähtee sotaan ja marssii armeijansa kanssa Jokimaille. Sodan ensimmäinen este tulee vastaan Kaksosilla, kun he joutuvat neuvottelemaan lordi Walder Freyn kanssa joen ylittämisestä. Joen ylittämiseksi Robbin tulee naida yksi Walder Freyn monista tyttäristä. Kun Robb kuulee Joffreyn teloittaneen hänen isänsä, hän julistaa virallisesti sodan kruunua vastaan julistamalla itsensä Pohjoisen kuninkaaksi. Sodan ensimmäisessä taistelussa Robb yllättää Lannisterien joukot ja vangitsee ser Jaime Lannisterin. Catelyn pyytää poikaansa pitämään Jaimen elossa, jotta he voisivat vaihtaa tämän Robbin sisaruksiin Sansaan ja Aryaan, jotka ovat pääkaupungissa Lannisterien vankeina.


text: Kirjassa "Kuninkaiden koitos" Robb voittaa kaikki taistelut ja alkaa vaikuttaa uhkaavalta muiden Rautavaltaistuimelle pyrkivien mielestä. Hän lähettää Catelynin kuolleen kuningas Robertin pikkuveljen Renlyn luo toiveenaan saada aikaan liitouma. Renly kuitenkin tavoittelee valtaa itselleen eikä suostu liittoon. Kun myöskään Renlyn veli Stannis ei suostu liittoutumaan Robbin kanssa, hän komentaa äitinsä palaamaan takaisin luokseen.


text: "Miekkamyrskyn" alussa Robb on lievästi haavoittunut taistelussa. Hän palaa taistelusta ja saa tietää äitinsä päästäneen Jaime Lannisterin vapaaksi ja määrää Catelynin kotiarestiin. Hän kertoo äidilleen menneensä salaa naimisiin lady Jeyne Westerlingin kanssa, jonka kanssa hän oli edellisenä iltana maannut. Freyt raivostuvat tästä, sillä Robb oli aiemmin luvannut naida lordi Walderin tyttären. Freyt kuitenkin suostuvat naittamaan Roslin Freyn Robbin enolle Edmure Tullylle. Ennen häitä Robb menettää Karstarkien tuen mestaamalla lordi Rickard Karstarkin maanpetoksesta, kun tämä tappaa kaksi aseetonta nuorta Lannisteria. Häissä Robb pyytää anteeksi lordi Walder Freyltä. Frey teeskentelee ottavansa anteeksipyynnön vastaan kunnes murhaa kaikki Robbin vartijat. Vaikka hänen äitinsä pyytää armoa, Roose Bolton iskee Robbia sydämeen. Hänen kuolemansa jälkeen hänen hurjasutensa Harmaatuulen pää isketään kiinni hänen yläruumiiseensa.


text: Televisiosarjassa "Game of Thrones" Robb Starkia näyttelee Richard Madden.


text: Lady Sansa Stark on Eddard ja Catelyn Starkin toiseksi vanhin lapsi. Hahmo on kertoja kirjoissa "Valtaistuinpeli", "Kuninkaiden koitos", "Miekkamyrsky", "Korppien kestit" ja "The Winds of Winter". Hän on 11-vuotias "Valtaistuinpelissä" ja 14-vuotias kirjassa "Korppien kestit". Sansa on pitkä, laiha ja kaunis; hänellä on siniset silmät ja punaiset hiukset. Sansa on hyvin naisellinen ja pitää runoista, laulamisesta sekä romanttisista kertomuksista. Hän omistaa hurjasuden, nimeltään Lady. Kun hänen isästään tehdään Koura, Sansa matkustaa isänsä ja siskonsa Aryan kanssa Kuninkaansatamaan. Ensimmäisessä luvussaan hän kuvailee rakkauttaan kihlattuunsa prinssi Joffreyyn ja inhoaan pikkusiskonsa Aryan käytökseen. Joffrey vie hänet kävelylle Kolmikärjellä ja tapaavat Aryan puumiekkailemasta teurastajan pojan Mycahin kanssa. Joffrey uhkailee Mycahia oikealla miekalla, ja Aryan hurjasusi Nymeria puree prinssiä käteen. Kun kuningas Robert kuulustelee heitä tapahtuneesta, Sansa puolustaa kihlattuaan ja valehtelee ettei muista mitä tapahtui. Joffreyn äiti Cersei Lannister vaatii Nymerian ja Mycahin henkeä, mutta koska Nymeria on kadoksissa, Lady teloitetaan sen sijasta.


text: Sansa riitelee jatkuvasti Aryan kanssa, jota hän syyttää Ladyn kuolemasta. Sansa osallistuu turnajaisiin, jotka järjestetään Nedin uuden viran kunniaksi, ja ihastuu ser Loras Tyrelliin, joka ojentaa hänelle punaisen ruusun. Kun Ned saa selville, että Cersein lasten isä on todellisuudessa Jaime, hän aikoo lähettää tyttärensä takaisin Talvivaaraan. Sansa kauhistuu ajatuksesta, sillä hän joutuisi jättämään rakastettunsa taakseen. Sansa kertoo isänsä suunnitelmasta Cerseille, joka alkaa juonia Nedin tuhoa. Kuninkaan kuoleman ja isänsä vangitsemisen jälkeen Sansa pyytää armoa juuri kruunatulta Joffreylta. Joffrey suostuu Sansan pyyntöön ja aikoo lähettää Eddardin Muurille. Kuitenkin Eddardin julkisen tunnustuksen aikana Joffrey tulee toisiin aatoksiin ja teloittaa hänet. Kun Joffrey vie Sansan katsomaan Nedin seivästettyä päätä, Sansa sanoo Joffreylle, että ehkä hänen veljensä Robb (joka on julistanut sodan kruunua vastaan) antaa hänelle Joffreyn pään. Sansasta tulee Joffreyn leikkikalu ja hän käskee kuninkaankaartinsa pahoinpidellä häntä. Sansa pelastaa juopon ritarin Dontos Hollardin kuolemalta, ja tämä lupaa hyvittää teon. Mustavirran taistelussa Sandor Clegane tulee hänen kamariinsa ja tarjoutuu viemään Sansan Talvivaaraan. Sansa kieltäytyy ja Sandor lähtee kaupungista.


text: Mustavirran taistelun jälkeen Sansa asetetaan syrjään Joffreyn kihlautuessa lady Margaery Tyrellin kanssa. Joffreyn sijasta Sansa naitetaan kääpiö Tyrion Lannisterille. Vaikka Tyrion on huomattavasti kiltimpi hänelle kuin Joffrey olisi ollut, Sansa halveksii häntä etenkin hänen Catelynin ja Robbin murhan jälkeen. Joffreyn kuoltua omissa häissään, Dontos Hollard salakuljettaa Sansan lordi Petyr Baelishin laivalle, joka vie hänet Laaksoon. Tyrion vangitaan ja Sansa on etsintäkuulutetaan. Petyr menee naimisiin Sansan tädin Lysan kanssa ja Sansa esitellään Laakson aatelisille Petyrin äpärätyttärenä Alayne Kivenä. Lysa yrittää tappaa Sansan nähtyään Petyrin suutelevan tätä, mutta Petyr estää sen työntämällä Lysan Kuuovesta kuolemaan. Petyr lavastaa Marillion-muusikon Lysan murhaan ja Sansa valehtelee hänen puolestaan. Petyr saa lähes kaikki julistuksen lordit eli Laakson aateliset puolelleen. Sansa saa Petyriltä avioliittosopimuksen, jossa hänet luvataan Harrold Hardyngille eli ”Harry Perilliselle”, joka on Laakson perijä. Petyrin mukaan Sansan naidessa Harryn, jokainen Laakson ritari auttaisi Sansaa saamaan Talvivaaran takaisin.


text: Sophie Turner esittää Sansaa televisiosarjassa "Game of Thrones".


text:
Lady Arya Stark on Eddard ja Catelyn Starkin kolmas lapsi. Hahmo toimii kertojana kirjoissa "Valtaistuinpeli", "Kuninkaiden koitos", "Miekkamyrsky", "Korppien kestit", "Lohikäärmetanssi" ja "The Winds of Winter".
Brandon ”Bran” Stark on Eddard ja Catelyn Starkin neljänneksi vanhin lapsi. Hahmo on kertoja kirjoissa "Valtaistuinpeli", "Kuninkaiden koitos", "Miekkamyrsky" ja "Lohikäärmetanssi".
Rickon Stark on Starkin perheen kolmevuotias kuopus.
Jon Nietos on Eddardin äpäräpoika, minkä vuoksi hänen nimensä on Nietos, eikä Stark. Ned palaa sodasta Talvivaaraan Jon mukanaan, eikä tämän äidin henkilöllisyyttä tunneta. Jonilla on hyvät välit isäänsä ja Starkin suvun lapsiin, mutta Nedin vaimo Catelyn ei koe Jonia omakseen ja syrjii poikaa. Jon liittyy Yövartioon Benjen-setänsä mukana. Tiedusteluretkellä Jon joutuu villien vangiksi, mutta hän onnistuu pakenemaan ja alkaa johtaa Yövartion puolustusta villejä vastaan. Taistelun jälkeen hänet valitaan uudeksi ylikomentajaksi. Hahmo on kertoja kirjoissa "Valtaistuinpeli", "Kuninkaiden koitos", "Miekkamyrsky" ja "Lohikäärmetanssi".


text: Televisiosarjassa "Game of Thrones" hahmoa esittää Kit Harington.


text: Benjen Stark on Eddardin veli, joka kuuluu Yövartioon. Benjen katoaa tiedusteluretkellä ja Yövartio olettaa hänen kuolleen, mutta Jon Nietos uskoo setänsä olevan elossa.


text: Lordi Tywin Lannister on Casterlynkallion lordi ja Länsimaiden lääninherra ja Lännen suojelija. Tywin on Westerosin rikkain mies. Hän rakastaa lapsiaan Cerseitä ja Jaimea, mutta inhoaa nuorinta poikaansa Tyrionia. Hänen Tyrioniin kohdistuva inho johtuu osin siitä, että Tyrion on kääpiökasvuinen, mutta Tywin syyttää häntä myös synnytykseen kuolleen vaimonsa Joannan kuolemasta. Tywin ei myöskään pidä Tyrionin toistuvista käynneistä ilotaloissa, sillä hänen mielestään se tahraa suvun nimen.


text: Tywin syntyi Tytos Lannisterille. Hän joutui katsomaan sivusta kuinka suvun maine rypi pohjamudissa hänen isänsä vallan alla. Tytos oli lempeä ja heikko hallitsija, joka ei välittänyt periä velkoja alaisiltaan. Muiden sukujen lordit pilkkasivat häntä avoimesti. Tywin otti tehtäväkseen tuhota Tarbeckin ja Reynen suvut, jotka nousivat kapinaan Tytosia vastaan. Hän johti Lannisterin joukkoja ja tuhosi molemmat suvut täysin. Reynen suvun tuhosta tehtiin kuuluisa laulu "The Rains of Castamere". Tywinin uroteko sai kuninkaan Aerys II Targaryenin huomion ja Tywin nimitettiin Kuninkaan Kouraksi. Kun Tywin vihdoin pääsi valtaan isänsä kuoltua, hän meni naimisiin serkkunsa Joanna Lannisterin kanssa. Liitto oli onnellinen ja Tywinin, joka ei koskaan hymyile, on sanottu hymyilleen heidän hääpäivänään. Joanna synnytti kaksoset Cersein ja Jaimen. Joanna kuitenkin kuolee synnyttäessään Tyrionia, josta Tywin on murtunut. Tywin piti Kuninkaan Kouran virkaa 20 vuotta, mutta erosi virastaan kun Aerys II teki hänen pojastaan Jaimesta kuninkaankaartin jäsenen. Kuninkaankaartilaiset eivät voi periä, joten Casterlynkallion perijäksi nimettiin Tyrion, jota Tywin halveksii. Robertin kapinassa 15 vuotta ennen sarjan tapahtumia, Tywin pysytteli puolueettomana kunnes tiesi Robert Baratheonin voittavan. Tywin marssi Kuninkaansatamaan ja valtasi sen. Hän myös järjesti prinssi Rhaegar Targaryenin nuorten lasten murhan.


text: Kirjassa "Valtaistuinpeli" Tywin näkee Tyrionin vangitsemisen loukkauksena sukuaan kohtaan, ja komentaa ser Gregor Cleganen ryöstöretkelle Jokimaille. Kun Robert Baratheon kuolee, hänet nimetään Joffreyn Kouraksi. Hän lähettää Tyrionin pääkaupunkiin toimimaan väliaikaisena Kourana, kun Tywin taistelee sodassa Starkeja vastaan. "Kuninkaiden koitoksessa" Tywin jatkaa sotaa. Hän siirtää joukkonsa Kuninkaansatamaan, kun Stannis Baratheon hyökkää sinne meritse. Mustavirran taistelun jälkeen hänet nimetään kaupungin pelastajaksi. Tywin ottaa vastaan virkansa Kourana kirjassa "Miekkamyrsky". Hän järjestää avioliiton Joffreyn ja Margaery Tyrellin välille taatakseen Tyrellin suvun tuen sodassa. Hän määrää myös Tyrionin naimisiin Sansa Starkin kanssa saadakseen suvulleen Talvivaaran. Hän juonii yhdessä Walder Freyn kanssa Robb Starkin murhan tämän enon häissä ja päättää näin viiden kuninkaan sodan. Kun Tyrionia syytetään Joffreyn myrkyttämisestä, Tywin osallistuu hänen oikeudenkäyntiinsä. Tyrion todetaan syylliseksi ja tuomitaan kuolemaan. Tyrion kuitenkin pakenee vankilasta ja etsii Tywinin käsiinsä. Tyrion tappaa hänet varsijousella käymälässä.


text: Televisiosarjassa "Game of Thrones" Tywinia näyttelee Charles Dance.


text:
Kuningatar Cersei Lannister on Tywin Lannisterin tytär ja Jaime Lannisterin kaksoissisko. Hän on naimisissa kuningas Robert Baratheonin kanssa kirjassa "Valtaistuinpeli". Hahmo on kertoja kirjoissa "Korppien kestit" ja "Lohikäärmetanssi".
Ser Jaime Lannister on Tywinin vanhin poika ja Cersein kaksoisveli. Hän on ritari ja kuninkaankaartin jäsen kirjassa "Valtaistuinpeli". Jaime lukeutuu on valtakunnan parhaisiin miekkailijoihin ja on siitä hyvin kuuluisa. Hahmo on kertoja kirjoissa "Miekkamyrsky", "Korppien kestit" ja "Lohikäärmetanssi".


text: Tyrion Lannister on Tywinin nuorin poika. Hän on lyhytkasvuinen ja hänellä on eripariset silmät. Tyrionin äiti, Joanna, kuoli synnytykseen eikä hänen isänsä ole antanut sitä anteeksi.


text: Sata vuotta Valyrian tuhon jälkeen ja 300 vuotta ennen nykypäivää, Aegon Valloittaja saapui Westerosiin sisartensa Visenyan ja Rhaenysin sekä heidän kolmen lohikäärmeensä kanssa. Aegon yhdisti Westerosin Seitsemän kuningaskuntaa ja perusti Targaryenin dynastian. Targaryenit hallitsivat maata lähes kolmen vuosisadan ajan, kunnes Aerys II murhattiin vuonna 283 osana Robertin kapinaa. Robert Baratheon otti vallan ja pakotti Aerys II:n jälkeläiset maanpakoon Essoksen maanosaan. Tarinan alussa Viserys Targaryen janoaa Rautavaltaistuinta itselleen ja järjestää avioliiton siskonsa Daeneryksen ja khal Drogon välille.


text: Prinsessa Daenerys Targaryen on Westerosia hallinneen Aerys II Targaryenin jälkeläinen, joka on elänyt koko ikänsä maanpaossa veljensä Viseryksen kanssa. Hahmo on kertoja kirjoissa "Valtaistuinpeli", "Kuninkaiden koitos", "Miekkamyrsky" ja "Lohikäärmetanssi". Daenerys syntyi Lohikäärmekivellä myrskyisenä päivänä ja sai lempinimen Myrskysyntyinen. Hieman hänen syntymänsä jälkeen, Daenerys ja hänen veljensä Viserys salakuljetettiin Braavosiin, kun Robert Baratheonin joukot lähestyivät Lohikäärmekiveä. Sisarukset viettivät seuraavat vuotensa Vapaakaupungeissa etsien apua Westerosin valloittamiseksi.


text: Teoksessa "Valtaistuinpeli" Daenerys tuodaan Pentosin kaupunkiin Illyrio Mopatiksen luo. Daenerys joutuu menemään naimisiin dothraki-heimon päällikön khal Drogon kanssa, kun Viserys janoaa tämän 40 000 sotilaan armeijaa. Ensiksi Daenerys pelkää uutta miestään ja tämän heimoa, mutta oppii kuitenkin elämään "khaleesina", Drogon kuningattarena. Daenerys saa lahjaksi muun muassa kolme lohikäärmeenmunaa, joiden uskotaan muuttuneen kiveksi ajan myötä. Westerosilainen ser Jorah Mormont matkaa "khalasarin" mukana, ja hänestä tulee Danyn tuki ja turva. Dany saa voimia uhmata Viserystä, kun tämän äkkipikainen luonne tuottaa vaikeuksia. Daenerys tulee raskaaksi ja nimeää lapsen Rhaegoksi. Kun Viserys uhkaa Daenerystä ja tämän syntymätöntä lasta, Daenerys antaa Drogon tappaa hänet. Kun Drogo haavoittuu ryöstöretkellä, papitar Mirri Maz Duur pyytää saada hoitaa häntä. Dany suostuu, vaikka Drogon päälliköt pitävät häntä "maegina".


text: Daeneryksen synnytys alkaa ja ser Jorah kantaa hänet telttaan, missä Mirri Maz Duur suorittaa veritaikaa. Daenerys herää muutaman päivän jälkeen ja saa kuulla saaneensa keskenmenon ja että Drogo on katatonisessa tilassa. Mirri Maz Duur oli huijannut häntä, ja kertoo että tämä on veritaian hinta. Daenerys armomurhaa Drogon ja joutuu lähes koko "khalasarin" hylkäämäksi. Kun Drogo polttohaudataan, Daenerys kahlitsee Mirri Maz Duurin hautajaisrovioon ja vie häälahjaksi saamansa kolme lohikäärmeenmunaa rovion keskelle. Kun rovio on sytytetty, Daenerys kävelee itse tuleen. Rovion sammuttua Daenerys nousee vahingoittumattomana kolmen kuoriutuneen lohikäärmeen kanssa.


text: "Kuninkaiden koitoksessa" Daenerys antaa lohikäärmeillensä nimet Viserion, Rhaegal ja Drogon. Daenerys ja Drogon "khalasarin" rippeet vaeltavat autiomaassa, jota kutsutaan Punaiseksi erämaaksi. Daenerys seuraa punaista komeettaa, joka ilmestyi taivaalle samana iltana, kun hänen lohikäärmeensä kuoriutuivat. Hän lähettää tiedustelijoita, joista yksi tuo mukanaan kolme lähettilästä Qarthin kaupungista: kauppias Xaro Xhoan Daxos, velho Pyat Pree ja salaperäinen asshailainen Quaithe. Daeneryksen seurue seuraa heitä Qarthiin, missä Daenerys saa tietää Robert Baratheonin kuolemasta ja Westerosin sisällissodasta. Hän yrittää saada liittolaisia qartheenilaisista, mutta huomaa pian, että kauppiaat ovat vain kiinnostuneet hänen lohikäärmeistään.


text: Daenerys kääntyy velho Pyat Preen puoleen, joka houkuttelee hänet Kuolemattomien taloon, missä Dany näkee näkyjä ja ennustuksia. Kuolemattomat hyökkäävät hänen kimppuunsa, mutta Drogonin avulla Dany tuhoaa Kuolemattomien talon. Tämän jälkeen qartheenilaiset kääntyvät Danyä vastaan, ja hän päättää lähteä kaupungista. Kun Dany ja Jorah ovat käymässä satamassa, Dany huomaa kahden hahmon seuraavan heitä. Hermostuksissaan hän ei huomaa salamurhaajaa, joka yrittää myrkyttää hänet pistinleijonalla. Toinen heitä seuranneista miehistä lyö mantikorin syrjään juuri ajoissa. Hänet pelastanut mies kertoo olevansa Artan Valkoparta ja toisen miehen, Vahvan Belwasin, aseenkantaja. Illyrio Mopatis on lähettänyt miehet saattamaan Danyn seurueen Pentosiin. Dany nousee laivaan ja seilaa kohti Pentosia.


text: Kirjassa "Miekkamyrsky" Daenerys seilaa Astaporiin hankkimaan armeijaa ser Jorahin pyynnöstä. Daenerys lupautuu ostamaan kaupungin kaikki Tahrattomat eli orjasoturit, maksunaan lohikäärme Drogon. Dany saa lahjaksi Missandei-nimisen orjan, jonka hän vapauttaa orjuudesta. Missandei pysyy lojaalina Daenerykselle. Otettuaan Tahrattomat haltuunsa, Daenerys pettää orjakauppiaat ja rikkoo sopimusta ottamalla Drogonin takaisin. Hän valtaa Astaporin Tahrattomien avulla, minkä jälkeen hän julistaa orjat vapautetuiksi. Perustettuaan valtuuston johtamaan kaupunkia, Daenerys jatkaa Yunkain kaupunkiin.


text: Yunkaissa heitä odottaa neljän tuhannen miehen armeija, jonka lisäksi Yunkai on palkannut kaksi palkkasoturiryhmää puolelleensa: Toiset pojat ja Myrskykorpit. Daenerys neuvottelee ryhmien päälliköiden kanssa ja yrittää saada heidät vaihtamaan puolta. Myrskykorppien komentaja Daario Naharis vaikuttuu Danyn puheista, mikä saa hänet murhaamaan kollegansa ja vannomaan uskollisuutta Daenerykselle. Tahrattomien ja Myrskykorppien yhteistyöllä Yunkailla ei ole mitään mahdollisuutta voittaa, ja se antautuu muutamassa päivässä.


text: Seuraavaksi Daenerys saapuu Meereenin kaupunkiin. Toisten poikien entinen komentaja Mero hyökkää hänen kimppuunsa, mutta Arstan surmaa hänet. Arstan paljastaa olevansa ser Barristan Selmy, legendaarinen ritari Westerosista, joka palveli kuningas Robert Baratheonia. Ser Barristan kertoo myös, että ser Jorah on lähettänyt viestejä Daeneryksen aikeista kuninkaan vakoojalle lordi Varysille. Dany tuntee itsensä petetyksi ja lähettää molemmat miehet itsemurhatehtävälle Meereeniin viemäreihin. Tehtävä kuitenkin onnistuu ilman kuolonuhreja ja ser Barristan vakuuttaa Daenerykselle olevansa lojaali. Ser Jorah taas väittää ettei ole tehnyt mitään väärää, ja Daenerys joutuu karkottamaan hänet Meereenistä vastoin tahtoaan. Vallattuaan Meereenin, Dany kääntää kasvonsa kohti Westerosia, mutta tajuaa tietävänsä hyvin vähän johtamisesta, ja päättää jäädä Orjakauppiaanlahdelle toistaiseksi.


text: Prinssi Viserys Targaryen on Aerys II:n perillinen, joka joutui maanpakoon siskonsa Daeneryksen kanssa, kun Robert Baratheon otti vallan. Ser Willem Darry salakuljetti Viseryksen ja hänen siskonsa Braavosiin, missä he elivät ser Willemin katon alla tämän kuolemaan saakka. Sisarukset häädettiin ser Willemin kuoltua ja he joutuivat vaeltamaan Vapaakaupungeissa etsimässä suojapaikkaa. Asiat olivat niin huonosti, että Viserys joutui myymään äitinsä kruunun selvitäkseen. Daeneryksen mukaan tämän jälkeen kaikki ilo oli häipynyt Viseryksestä ja vain viha ja raivo jäi jäljelle. Häntä alettiin kutsua "Kerjäläiskuninkaaksi".


text: Kirjassa "Valtaistuinpeli", Viserys tapaa Illyrio Mopatiksen Pentosin kaupungissa ja yhdessä hänen kanssaan sopii avioliiton Daeneryksen ja dothraki-päällikkö khal Drogon välille. Viserys naittaa siskonsa vain, koska Drogo lupaa hänelle vastalahjaksi kymmenentuhannen miehen armeijan. Todellisuudessa Viserys olisi halunnut Danyn itselleen, mikä oli Targaryenin suvussa tapana. Viserys vaatii matkustaa Drogon saattueen mukana varmistaakseen, että Drogo pitää oman puolensa sopimuksesta. Hänen mielestään Viserys myi siskonsa Drogolle ja Drogo on jättänyt maksamatta. Vaikka Illyrio ja ser Jorah Mormont yrittävät kertoa, että dothrakit eivät usko tällaiseen kauppaan vaan heidän mielestään Daenerys oli lahja johon vastataan vastalahjalla aikanaan. Viserys kuitenkin inttää haluavansa armeijansa heti. Vaes Dothrakissa Viserys uhkaa Daeneryksen henkeä, mikä on khal Drogolle viimeinen pisara. Drogo kertoo antavansa hänelle kruunun ja niinpä Drogo sulattaa kultaisista riipuksista tehdyn vyönsä ja kaataa sulan metallin kuollettavasti Viseryksen päähän.


text: Prinssi Rhaegar Targaryen oli Aerys II:n vanhin poika ja kruununprinssi. Robert Baratheon tappoi hänet Kolmikärjellä 13 vuotta ennen kirjasarjan tapahtumien alkua. Lapsena Rhaegar oli lukutoukka, seikka josta hovissa usein vitsailtiin. Hänestä tuli nimekäs soturi vasta myöhemmällä iällä, hänen luettuaan jotain mikä motivoi häntä harjoittelemaan miekkailua. Rhaegar lyötiin ritariksi 17-vuotiaana ja häntä pidettiin taitavana soturina, joka pärjäsi hyvin turnajaisissa joihin hän kuitenkin harvoin osallistui. Hän rakasti harppuaan enemmän kuin miekkojen laulua. Hänen vanhin ja parhain ystävänsä oli ser Arthur Dayne eli "Aamun miekka". Rhaegaria kiehtoi Suvisali, raunioitunut linna, joka tuhoutui Rhaegarin syntymäyönä.


text: Rhaegar meni naimisiin dornelaisen prinsessan Elia Martellin kanssa ja sai hänen kanssaan kaksi lasta: tytär Rhaenys ja poika Aegon. Elia oli menehtyä Aegonin synnytykseen jolloin mestarit kertoivat Rhaegarille, ettei Elia voisi saada enempää lapsia. Mestari Aemonin, jonka kanssa Rhaegar kävi kirjeenvaihtoa, mukaan Rhaegar luuli hänen poikansa Aegonin olevan "luvattu prinssi".


text: Rhaegar voittaa Harrenhalin turnajaiset ja kruunaa Lyanna Starkin rakkauden ja kauneuden kuningattareksi, vaikka hänen vaimonsa Elia oli mukana katsomossa. Lyanna oli kihloissa lordi Robert Baratheonin kanssa tuohon aikaan. Vuotta myöhemmin, Rhaegar sieppaa Lyannan ja vie hänet Myrskynmaille Ilontorniin. Robert julistaa sodan, kun Rhaegar ei suostu palauttamaan Lyannaa takaisin. Rhaegar viettää suurimman osan sodasta Ilontornissa, mutta marssii kuitenkin Kolmikärjelle, missä hän kohtaa Robertin kaksintaistelussa. Rhaegar häviää ja Robertin joukot voittavat sodan ratkaisevan taistelun. Rhaegarin lisäksi hänen vaimonsa, heidän lapsensa sekä kuningas Aerys surmataan. Rhaegarin sisarukset Viserys ja vastasyntynyt Daenerys viedään maanpakoon Essoksen maanosaan, ja Targaryenin valtakausi päättyy.


text:
Lordi Jon Arryn oli Laakson lääninherra ja kuningas Robertin Koura.
Lady Lysa Arryn (o.s. Tully) on lordi Jonin vaimo ja Catelyn Starkin sisko.
Robert Arryn on Jon Arrynin ja Lisa Tullyn jälkeenjäänyt poika.


text:
Kuningas Robert Baratheon hallitsee Seitsemää kuningaskuntaa tarinan alussa. Kun hänen Kouransa, Jon Arryn, kuolee yllättäen, hän matkaa Talvivaaraan tarjotakseen virkaa vanhalle ystävälleen Eddard Starkille.
Prinssi Joffrey Baratheon on Cersei Lannisterin eskoinen ja kruununperijä.
Prinsessa Myrcella Baratheon on Joffreyn pikkusisko ja Cersein ainoa tytär.
Prinssi Tommen Baratheon on Joffreyn pikkuveli.


text:
Lordi Stannis Baratheon on Lohikäärmekiven lordi ja Robertin ja Renlyn veli.
Lady Selyse Florent on Stannisin vaimo.
Lady Shireen Baratheon on Stannisin ja Selysen ainoa tytär.
Melisandre on Asshaista kotoisin oleva R'hllor-jumalan papitar, jonka Stannis ottaa neuvonantajakseen kirjassa "Kuninkaiden koitos". Hän on kertoja kirjassa "Lohikäärmetanssi".
Ser Davos Merenverto, kutsutaan lempinimellä Sipuliritari, on pienestä suvusta lähtöisin oleva entinen salakuljettaja ja Stannisin neuvonantaja. Hän on kertoja kirjoissa "Kuninkaiden koitos", "Miekkamyrsky" ja "Lohikäärmetanssi".


text: Lordi Renly Baratheon on Myrskynpään lordi ja kuninkaanneuvoston jäsen.


text:
Lordi Balon Greyjoy on Rautasaarten lääninherra.
Theon Greyjoy on Balonin kolmas poika. Theon annettiin huostaan Starkin suvulle rangaistuksena Balonin aloittamasta kapinasta noin vuosikymmen ennen sarjan tapahtumien alkua. Theon joutuu myöhemmin Ramsay Boltonin sekä fyysiseen että henkiseen kidutukseen, minkä seurauksena Theon hylkää henkilöllisyytensä ja hänestä tulee Ramsayn nimittämänä ”Löyhkä”. Hahmo on kertoja kirjoissa "Kuninkaiden koitos" ja "Lohikäärmetanssi".


text: Asha Grejoy on Balonin ainoa tytär ja Theonin isosisko. Hahmo on kertoja kirjoissa "Korppien kestit" ja "Lohikäärmetanssi".


text: Lordi Doran Martell on Dornen hallitsija ja Aurinkokeihään lordi. Hän on Ariannen, Quentynin ja Trystanen isä. Hän kärsii pahasta kihdistä, jonka vuoksi hän ei voi kävellä kunnolla. Häntä harvoin nähdään edes Dornessa, sillä hän ei halua näyttää heikolta vihollisilleen. Doran säilyi puolueettomana viiden kuninkaan sodassa, mutta harkitsi Renly Baratheonin tukemista. Tyrion Lannister sai hänet taipumaan Joffreyn puolelle tarjoamalla hänelle paikkaa kuninkaanneuvostossa, ja oikeutta siskonsa Elia Martellin murhasta. Tyrion tarjoaa myös siskontyttärensä Myrcellan kättä Trystane Martellille. Doran lähettää veljensä Oberynin Kuninkaansatamaan sijastaan. Kun Oberyn kuolee pääkaupungissa, Doran ei lähde kostosotaan vaan palaa Aurinkokeihäälle ja vangitsee Oberynin äpärätyttäret, hietakyyt, ylläpitääkseen rauhan. Kun Ariannen suunnitelma kruunata Myrcella menee vikaan, Doran paljastaa hänelle suunnitelmansa liittoutua Daenerys Targaryenin kanssa.


text: Arianne Martell on Doranin ainoa tytär. Hahmo toimii kertojana teoksissa "Korppien kestit" ja "The Winds of Winter". Dornessa vanhin lapsi perii valtaistuimen, mikä tekee Ariannesta Dornen perijän.


text: Ser Quentyn Martell on Doranin vanhin poika. Hahmo toimii kertojana kirjassa "Lohikäärmetanssi".


text: Oberyn Martell on Doranin nuorempi veli. Häntä kutsutaan Punaiseksi Kyyksi, sillä hänellä on tapana taistella myrkytetyllä miekalla. Oberynillä on kahdeksan äpärätytärtä, joita kutsutaan nimellä hietakyyt.


text:
Hoster Tully on Vuolasvirran lordi ja Jokimaiden lääninherra.
Ser Edmure Tully on Hosterin poika ja Vuolasvirran perijä. Hän on Catelynin ja Lysan nuorempi veli.
Ser Brynden Tully on Hosterin nuorempi veli. Häntä kutsutaan usein lempinimellä Mustakala.


text: Lordi Mace Tyrell on Suurtarhan lordi.


text: Lady Margaery Tyrell on Mace Tyrellin tytär ja hänen lapsistaan nuorin. 16-vuotias Margaery on sievä, älykäs ikäisekseen ja hyvä politiikassa. Kirjassa "Kuninkaiden koitos", Renly Baratheon nai Margaeryn saadakseen Tyrellin suvun puolelleen. Kun Renly kuulee Stannis Baratheonin piirittävän Myrskynpäätä, hän jättää Margaeryn Kaunasillalle ja lähtee ratsuväkensä kanssa kohtaamaan veljensä. Kun Renly kuolee Myrskynpäässä, kuninkaanneuvosto lähettää lordi Petyr Baelishin edustamaan kruunua Kaunasillalle. Tyrellit liittoutuvat Lannisterien kanssa aikomuksenaan naittaa Margaery kuningas Joffrey I:lle.


text: Kirjassa "Miekkamyrsky", Margaery saapuu saattueineen Kuninkaansatamaan Joffreyn puolisoksi. Pääkaupungin väki ottaa hänet ilomielin vastaan, sillä Tyrellit ovat antaneet apua kaupungin köyhille Margaeryn nimeen. Margaery perheineen illallistaa Sansa Starkin kanssa ja hän saa kuulla Joffreyn todellisesta luonteesta; Margaery on kiltti Sansaa kohtaan. Tyrellit aikovat naittaa Sansan Margaeryn veljelle Willas Tyrellille, mutta juoni päättyy lyhyeen, kun lordi Tywin Lannister järjestää poikansa Tyrionin ja Sansan välisen avioliiton. Margaery nai Joffreyn pian tämän jälkeen, mutta poikakuningas tukehtuu hääjuhlassa. Myrkyttäjäksi vihjataan Margaeryn isoäitiä Olennaa ja myös Margaeryn oletetaan tienneen juonesta, sillä pariskunta joi viiniä samasta maljasta.


text: Teoksessa "Korppien kestit", Margaery vihitään jälleen; tällä kertaa Joffreyn veljelle Tommenille, joka kruunataan uudeksi kuninkaaksi. Heidän häidensä jälkeen Cersei Lannister juonii päästäkseen eroon Margaerystä ja tämän perheestä. Cersei epäilee tytön neitsyyttä, sillä hänhän oli naimisissa Renlyn kanssa. Cersei määrää septan tutkimaan Margaeryn ja todetaan, että hänen immenkalvonsa on rikkoutunut. Cersei syyttää Margaeryä aviorikoksesta ja maanpetoksesta; hän väittää tytön maanneen yhdeksän eri miehen kanssa. Margaery pidätetään ja vangitaan odottamaan oikeudenkäyntiä. Margaery ottaa yhteen anoppinsa kanssa ja paljastaa tietävänsä hänen olleen valheellisten väitteiden takana. Myöhemmin Cersein päätodistaja, Osney Mustapata, paljastaa kidutuksen alaisena Cersein juonen ja Cersei joutuu itse samantapaiseen tilanteeseen, kuin Margaery. Koska todisteet Margaeryä vastaan ovat heikot, hänen vapautetaan vankilasta Randyll Tarlyn huostaan odottamaan oikeudenkäyntiä.


text: Natalie Dormer näyttelee Margaery Tyrellia televisiosarjassa "Game of Thrones".


text: Ser Loras Tyrell on Mace Tyrellin kolmas ja nuorin poika. Häntä kutsutaan lempinimellä Kukkaisritari. Hänet tunnetaan hyvin taidoistaan miekkailussa ja turnajaisissa. Hän on myös hyvin komea. Loras vietti nuoruutensa Myrskynpäässä lordi Renly Baratheonin aseenkantajana. He tutustuivat lähemmin ja heistä tuli rakastavaisia. Heidän suhteensa ei ole laajemmin tiedossa, vaikka hovissa muutamat ovat perillä asiasta.


text: "Valtaistuinpelissä" Loras osallistuu kuninkaan Kouran, lordi Eddard Starkin, kunniaksi järjestettyihin turnajaisiin. Hän menestyy hyvin ja ojentaa valkoisen ruusun satunnaiselle kauniille neidolle jokaisen voittonsa jälkeen. Sansa Starkille hän ojentaa punaisen ruusun, mikä saa Sansan ihastumaan häneen. Loras saa vastaansa ser Gregor Cleganen ja päihittää tämän kepulikonstein. Ser Gregor raivostuu ja yrittää tappaa hänet pudottuaan hevosen selästä. Sandor Clegane rientää Lorasin apuun ja pelastaa hänet, jonka jälkeen Loras luovuttaa voittonsa Sandorille. Kun lordi Eddard Stark lähettää joukon miehiä ser Beric Dondarrionin johdolla surmaamaan ser Gregorin, Loras on pettynyt siitä ettei tullut valituksi ser Bericin sijasta. Kuningas Robertin kuoleman jälkeen lordi Renly pakenee Kuninkaansatamasta Lorasin ja noin viidenkymmenen muun miehen kanssa. Uusi kuningas Joffrey Baratheon nimeää heidät maanpettureiksi.


text: Kirjassa "Kuninkaiden koitos", Tyrellit kannattavat Renlyn vaatimusta Rautavaltaistuimelle, ja naittavat Lorasin siskon Margaeryn Renlylle. Hänen armeijansa kokoontuessa Suurtarhassa, kuningas Renly tekee Lorasista kuninkaankaartinsa, Sateenkaarikaartin, ylikomentajan. Heidän suhteensa pysyy läheisenä Renlyn avioliitonkin jälkeen. Loras häviää Kaunasillalla pidetyissä turnajaisissa Brienne Tarthille, jolle annetaan Sateenkaarikaartin viimeinen paikka. Kun Renly salamurhataan, Loras menee suunniltaan ja surmaa kuningasta vartioneet kaksi kaartilaista. Loras uskoo Briennen olleen salamurhan takana, mutta tämä ehtii paeta ennen kuin Loras ehtii pidättää syyllisen. Tyrellit liittoutuvat Lannisterien kanssa; Margaery kihlataan kuningas Joffreylle ja Loras saa paikan kuninkaankaartista.


text: "Miekkamyrskyssä" ser Lorasista tulee pidetty hahmo Kuninkaansatamssa hänen liityttyään kuninkaankaartiin vasta 17-vuotiaana. Kun kuninkaankaartin ylikomentaja ser Jaime Lannister palaa Kuninkaansatamaan, Loras tunnistaa Briennen hänen seurueestaan. Ser Jaime pidättää Briennen Lorasin pyynnöstä epäiltynä kuningas Renlyn salamurhasta. Kun kuningas Joffrey myrkytetään, Loras syyttää siitä Sansa Starkia. Myöhemmin ser Jaime keskustelee Lorasin kanssa kahden ja komentaa hänet Briennen vankityrmälle kuulustelemaan tätä. Loras vakuuttuu Briennen syyttömyydestä Renlyn murhaan.


text: Teoksessa "Korppien kestit" ser Jaime kokee Lorasin olevan ylimielinen ja turhamainen, mutta uskoo tämän selviytyvän kuninkaankaartin tehtävistä hyvin. Jaime yllättyy myös Lorasin turnajaistaidoista ja ajattelee, että ehkei tämä voittanutkaan häntä pelkän onnen myötä Kouran turnajaisissa. Kun rautasaarelaiset valtaavat Lakeuden, Cersei Lannister käyttää Lorasin harkitsemattomuutta hyväksi, ja lähettää hänet nopeuttamaan Lohikäärmekiven piiritystä. Myöhemmin Cersei saa tietää Lorasin vakavasti haavoittuneen tämän johtaessa hyökkäystä linnaan. "Lohikäärmetanssissa" Cersei saa tilanneraportin, jossa kerrotaan Lorasin olevan kuolemaisillaan haavoihinsa.


text: Finn Jones näyttelee Loras Tyrellia televisiosarjassa "Game of Thrones".


text: Lady Olenna Tyrell (o.s. Redwyne) on Mace Tyrellin äiti.


text:
Jeor Mormont on Yövartion ylikomentaja.
Samwell Tarly on pelkurimainen ja lihava Yövartion mies, jota muut kiusaavat. Jon Nietos pitää hänen puoliaan ja ystävystyy hänen kanssaan. Hahmo on kertoja kirjoissa "Miekkamyrsky" ja "Korppien kestit".
Ygritte on villinainen, jonka Jon Nietos kohtaa Muurin pohjoispuolella.


text:
Lordi Petyr Baelish on kuninkaan rahamestari.
Suurmestari Pycelle on iäkäs neuvonantaja, joka on palvellut monia kuninkaita elinaikanaan.
Varys on eunukki, joka toimii kuninkaan vakoojien johtajana.


title: Rush (vuoden 2013 elokuva)

text: Rush on vuonna 2013 ensi-iltansa saanut Ron Howardin ohjaama elämäkerrallinen, autourheiluaiheinen draamaelokuva. Se kertoo vuoden 1976 Formula 1 -kaudesta, jossa kilpailivat James Hunt ja Niki Lauda. Elokuvan pääosissa ovat Chris Hemsworth, Daniel Brühl, Olivia Wilde ja Alexandra Maria Lara.


title: Rush (vuoden 2013 elokuva)

text: Elokuva sai ensi-iltansa Lontoossa 2. syyskuuta 2013. Sen jälkeen elokuva esitettiin Toronton elokuvajuhlilla ja kansainvälisesti elokuvan teatteriensi-ilta oli 13. syyskuuta 2013.


title: Rush (vuoden 2013 elokuva)

text: "Rush" sai Golden Globe -ehdokkuuden parhaan draamaelokuvan ja miessivuosan (Daniel Brühl) kategorioissa.


title: Junkers Ju 86

text: Junkers Ju 86 oli saksalainen keskiraskas, kaksimoottorinen pommikone. Miehistön lukumäärä oli 4 henkeä. Konetyyppi suunniteltiin ja sitä valmistettiin Natsi-Saksassa, pääasiassa ennen toista maailmansotaa. Puolustusaseistuksen kolmesta kk-asetornista kaksi (ylä- ja alatorni) olivat avonaisia. Tämän johdosta näitä ampuma-asemia ei voitu paineistaa korkealla lennettäessä.


title: Junkers Ju 86

text:
Tiedusteluversio 86R kykeni lentämään 14 400 metrin korkeudessa, sekä Chantin että Mondeyn mukaan. Sen ohjaamo oli paineistettu, kuten myös P-mallissa, joka sekin kykeni operoimaan 12 500 m:ssä (41 000 jalkaa). Normaalin vaakapommituskäytön versioiden lakikorkeus oli vain 5 900 m. Maksimi pommikuorma voitiin kuljettaa joko sisäisesti taikka ulkoisesti, pommilastin ollessa D-tyypillä 800 — 1 000 kg. Tieto tämän pommituskonetyypin korkealla lentävien versioiden käyttöönotosta pakotti britit kehittämään omasta Supermarine Spitfire -hävittäjästään korkeatorjuntaan pystyvän version.
P- ja R-versioiden siipien kärkiväli oli muita suurempi, P-versiossa 25,60 m ja R-versiossa 32,00 m, kun se muissa malleissa oli 22,50 m. Konetyyppiä valmistettiin sekä BMW 132-tähtimoottorilla että aluksi vain D-version 600:n, mutta myöhempänä 1 000 hevosvoiman tehoisella dieselmoottorilla varustettuna. Dieselmoottoreiden versiot olivat Junkers Jumo 205C-4 — Junkers Jumo 207B-3. Huippunopeus vaihteli alatyypistä riippuen välillä 325–420 km/h.


title: Junkers Ju 86

text: Junkers Ju 86:tta käyttivät Luftwaffe sekä Unkari, Chile, Portugali, Espanja, Mantšukuo, Etelä-Afrikka ja Ruotsin ilmavoimat. Ainoa kokonaisena säilynyt museoyksilö kaikkiaan arviolta 900 valmistetusta koneesta on Ruotsin Ilmailumuseossa.


title: North Bay Battalion

text: North Bay Battalion on kanadalainen jääkiekkoseura, joka pelaa Ontarion junioriliigan Itäisen konferenssin keskidivisioonassa. Seura tunnettiin vuosina 1996–2013 nimellä Brampton Battalion.


title: Marcin Kolusz

text: Marcin Kolusz (18. tammikuuta 1985 Limanowa, Puola) on puolalainen jääkiekkohyökkääjä, joka edustaa Puolan pääsarjassa pelaavaa GKS Tychya. Kolusz on urallaan voittanut kahdesti Puolan mestaruuden. NHL-seura Minnesota Wild varasi hänet vuoden numerolla 157.


title: Marcin Kolusz

text: Kolusz on vuodesta 2005 edustanut Puolan jääkiekkomaajoukkuetta.


title: Räpylä-Niiranen

text: Räpylä-Niiranen on pohjoissavolaisessa kansanperinteessä esiintyvä henkilö jonka sanotaan olleen veden alla yhtä kotonaan kuin maanpinnalla. Kertomusten mukaan hänellä oli käsissään ja jaloissaan uimaräpylät kuten vesilinnulla ja hän pystyi sukeltamaan järvien pohjaan ja olemaan siellä pitkiä aikoja. Hänen kerrotaan kyenneen mm. talvella sukeltamaan avantoon järven rannassa ja kömpimään ulos toisesta avannosta järven vastarannalla.


title: Räpylä-Niiranen

text: Erään tarinan mukaan Räpylä-Niiranen auttoi kerran nostamaan Iisalmen kirkon kelloa, joka oli Ison vihan aikana upotettu läheiseen Poroveden Kirkonsalmeen jottei se joutuisi vainovenäläisten käsiin. Räpylä-Niiranen sukelsi pohjaan ja kiinnitti nostoköyden kelloon, ja talkooväki rupesi kiskomaan kelloa ylös. Pinnalle tultuaan kello kuitenkin lipsahti köysistä ja vajosi takaisin pohjaan. Räpylä-Niiranen yritti kiinnittää köyttä uudestaan mutta palasi takaisin ja kertoi että järvessä asuvat menninkäiset olivat kieltäneet viemästä kelloa: "Jos vielä kiinnität, jäät itse tänne kellon pantiksi". Kello jäi pohjaan. Toisen tarinan mukaan hän löysi Saunaniemen Saunakallion alle johtavan vedenalaisen käytävän: luolassa kävi kuitenkin niin kova virta, ettei hän uskaltanut mennä sitä tutkimaan. Räpylä-Niirasen kerrotaan asuneen Iisalmessa. Hänestä kerätyn perimätiedon mukaan 1800-luvun loppupuolella oli vielä elossa vanhoja ihmisiä jotka olivat nähneet hänet: tämän perusteella Räpylä-Niiranen on ilmeisesti elänyt 1700-1800-lukujen taitteessa.


title: Räpylä-Niiranen

text: Räpylä-Niiranen on myös Kansanmusiikki-instituutin julkaisemassa Pelimanni 8bit- videopelissä hahmo, joka antaa pelihahmolle kyvyn liikkua veden alla ja joka pelaajan täytyy päihittää kentän läpäistäkseen.


title: Räpylä-Niiranen

text: Tervo-seuran kokoamia tarinoita, mukana myös joitain tarinoita Räpylä-Niirasesta


title: HFR

text: HFR tai Hfr voi tarkoittaa ainakin seuraavia asioita:


title: Pete Fountain

text: Pete Fountain (3. heinäkuuta 1930 New Orleans, Louisiana – 6. elokuuta 2016 New Orleans, Louisiana) oli yhdysvaltalainen jazzia soittanut klarinetisti. Hän sai vahvoja vaikutteita Benny Goodmanilta ja Irving Fazolalta. Hän soitti Junior Dixieland Bandin ja Phil Ziton kanssa. Vuosina 1950–1954 hän teki merkittävästi yhteistyötä Basin Street Sixin kanssa; sen kanssa hän myös teki ensilevytyksensä.


title: Pete Fountain

text: Vuonna 1955 Fountainista tuli Dukes of Dixielandin jäsen. Suuren läpimurtonsa hän teki soittamalla "The Lawrence Welk Show’ssa" vuosina 1957–1959. Hän perusti tämän jälkeen oman klubinsa New Orleansiin. Hän vetäytyi tältä alalta vuonna 2003. Hän teki huomattavia levytyksiä muun muassa Coral-levymerkille vuosina 1959–1965.


title: Atis Stepiņš

text: Atis Stepiņš (19. toukokuuta 1958 Liepāja – 20. lokakuuta 2013) oli latvialainen säveltäjä ja urkuri. Hän valmistui Latvian valtionkonservatoriosta/musiikkiakatemiasta, jossa hän oli opiskellut pianon- sekä urkujensoittoa sekä Ādolfs Skulten johdolla säveltämistä. Hän aloitti pianonsoiton ja urkuimprovisaation opettamisen entisessä opinahjossaan, ja vuonna 1990 hän aloitti toimimisen Pyhän Paavalin luterilaisen kirkon urkurina. Stepiņš osallistui useisiin kansainvälisiin urkukilpailuihin ja muun muassa voitti palkinnon Speyerissä, Saksassa vuonna 1990.


title: Ādolfs Skulte

text: Ādolfs Skulte (28. lokakuuta 1909 Kiova – 20. maaliskuuta 2000) oli latvialainen säveltäjä. Hänen isänsä Pēteris Skulte oli Latviasta ja äitinsä Victoria Rizzolatti italialainen. Skulte syntyi Ukrainassa, mutta hänen perheensä palasi vuonna 1921 asumaan Latviaan. Hän opiskeli insinööritaitoa Latvian yliopistossa ja säveltämistä konservatoriossa. Myöhemmin hän itse opetti samaisessa konservatoriossa.